Ministarstvo odbrane Crne Gore demantuje medijske navode o pripremi vojske\nCrnogorsko Ministarstvo odbrane saopštilo je da tvrdnje koje su objavili pojedini mediji da se u toj zemlji vojska priprema za izlazak na ulice nisu tačne.\nKako se navodi u saopštenju, Vojska Crne Gore izvršava svoju ulogu u skladu sa Ustavom i zakonima svoje zemlje i u tome je neće pokolebati ni SPC, ni srpski tabloidi, "kao perjanice velikosrpskog projekta u regionu".\n"Oni to dobro znaju, ali tekstovima, kao što je ovaj pod naslovom 'I vojsku pripremaju za izlazak na ulice', misle da mogu podići već vidno splaslu energiju političkih protesta zvanih 'litije' u organizaciji SPC", navodi ministarstvo.\nNavedeni tekst objavile su Večernje novosti u izdanju za utorak, 25. februar. U njemu se navodi da je deo pripadnika Vojske Crne Gore od svojih starešina dobio instrukciju da bi u slučaju pogoršanja bezbednosne situacije mogao biti angažovan na zadacima očuvanja javnog reda i mira, kao asistencija policiji.\n"I ovo pitanje znaćemo da rešimo na miran, evropski način. Crna Gora ima sve potencijale za to, kao i poluge da očuva stabilnost i bezbednost države i svojih građana", navodi se u reagovanju na pomenuti tekst.


Fudbaleri Reala ove sezone su pružali očajne partije pod vođstvo Đulena Lopetegija i Santijaga Solarija, ali pristalice kraljevskog kluba veruju da će se stvari iz korena promeniti nakon povratka trofejnog stručnjaka Zinedina Zidana.\nFrancuski trener je na "Santjago Bernabeuu" beležio odlične rezultate, osvojio je čak devet trofeja za dve i po godine, od čega tri Lige šampiona. Sada će početi njegova druga epoha u Madridu, potpisao je ugovor do 2022. godine i jasno je da će se njegovim dolaskom mnoge stvari u klubu promeniti.\n1. Bejl može da pakuje kofere\nGeret Bejl će svakako biti najnesrećniji što se Zinedin Zidan vratio u Real... Nije se Velšanin naigrao kod Francuza u prvom mandatu, za šta veliku zaslugu imaju i česte povrede, pa je više bio van konkurencije nego što je bio u stanju da igra. Ali, i kada je bio zdrav, nije bio prvi izbor Zidana, koji je na njegovoj poziciji više koristio Asensija, Iska i Vaskeza.\nBejl je često čekao šansu sa klupe, a dočekao ju je u prošlogodišnjem finalu Lige šampiona, te je sa dva spektakularna gola doneo Madriđanima trofej. Ali, i posle tog kijevskog finala nije krio nezadovlljstvo, nije bio ni previše nesrećčan kada je Zidan otišao, svestan da će kod njegovog naslednika imati više šanse da igra. Ali, sada se u klub vratio francuski stručnjak i pitanje je kakva će biti minutaža brzonogog velškog fudbalera. Po najavama španskih medija, neće biti velika, i tamošnji novinari već spekulišu da će Bejl otići na leto.\n2. Izvestan dolazak Azara\nPovratak Zinedina Zidana na klupu Reala će doneti i potrese u letnjem prelaznom roku. Naime, ponovnim angažovanjem francuskog stručnjaka izvestan je i dolazak u klub Edena Azara, najboljeg fudbalera Čelsija.\nBelgijanac je i ranije isticao da bi voleo da radi sa Zidanom, želja bi mogla da mu se ispuni i sada je Real na potezu. Nema dileme da je Azar upravo fudbaler po ukusu novog trenera Reala, koji svim silama želi da ga dovede, dok Nejmar i Mbape više nisu na radaru Madriđana, upravo zbog dolaska Zidana.\n3. Marselo može da zaboravi na Juventus\nU prvom mandatu Zinedina Zidana jedan od ključnih šrafova tima Reala bio je Marselo... Brazilski levi bek se "potpuno izgubio" posle smene trenera, pa nikako da pronađe pravu formu. Kod Solarija je izgubio mesto u prvom timu, umesto njega je više igrao Regilon, pa se sve glasnije govorilo o odlasku.\nItalijanski mediji su naglašavali da je već dogovoren njegov odlazak u Juventus kod Kristijana Ronalda, ali Marselo već sada može da zaboravi na odlazak, jer Zidan ima ogromno poverenje u njega.\n4. Asensio i Isko se "vraćaju u život"\nIgrači koji su potpuno bili zaboravljeni posle odlaska Zinedina Zidana svakako su Marko Asensio i Isko. Asensio je bio projektovan za naslednika Kristijana Ronalda, zbog čega, između ostalog, Madriđani nisu dovodili zvučnu zamenu za jednog od najboljih svetskih fudbalera.\nMeđutim, Asensio posebno kod Solarija nije mogao da dođe do izražaja, pa je uglavnom bio na klupi. U istoj situaciji je bio i Isko, koji je bio u ratu sa bivšim trenerom, te ni u snu nije mogao da računa na minutažu. Sada bi i to moglo da se promeni, jer su Isko i Asensio bili jedni od bitnijih igrača Zidana u prethodnom mandatu.\n5. Kontrola Serhija Ramosa\nKapiten Reala je posle odlaska Zinedina Zidana "pogubio konce", pa se njegovo ime uglavnom vezivalo uz skandale. Sukobljavao se sa predsednikom Florentinom Perezom, treneri nisu mogli da ga smire, pa i ne čudi što se spekulisalo da će napustiti klub.\nZidan je prethodnih sezona uglavnom uspevao da kanališe njegov temperament, a Ramos mu je vraćao golovima u najbitnijim utakmicama. Navijači Reala sada očekuju da će Zidan uspeti da smiri Ramosa kako bi ubuduće samo mislio na teren, ne i na stvari koje okružuju Madriđane.


Pogoršano stanje medija u Srbiji | EurActiv Srbija\nPogoršano stanje medija u Srbiji\nObjavljeno : 29.12.2016.\t Tweet\nBroj napada na novinare u Srbiji u prethodne tri godine je u porastu, a odgovor institucija koji treba da omogući da se situacija poboljša nije odgovarajući, navodi se u izveštaju Regionalne platforme Zapadnog Balkana za zastupanje slobode i bezbednosti novinara. Od 2013. do juna 2016. desila su se 33 fizička napada na novinare, a četiri novinara su pod stalnom policijskom zaštitom.\nU izveštaju koji je objavilo Nezavisno udruženje novinara Srbije (NUNS) navedeno je da je od 2013. do juna 2016. bilo 33 fizička napada na novinare, 9 napada na imovinu, 69 verbalnih pretnji, 32 pritiska, dok je od 2014. zabeleženo 275 različitih napada i pretnji na novinske portale i njihove novinare i urednike, a o napadima na medijske organizacije nema podataka.\nDržavna tela ne pružaju odgovarajuće resurse za istraživanje pretnji i nasilja nad novinarima, navodi se u izveštaju, uz ocenu da su istrage spore i ne daju rezultate.\nNavedeno je da je prema dostupnim podacima NUNS-a četiri novinara pod stalnom policijskom zaštitom, i da je najveći problem u tim slučajevima to što država ne preduzima mere da otkloni pretnje.\nKao problem je istaknuto i to što "javni zvaničnici retko daju jasne izjave kojima osuđuju napade na novinare".\nIzveštaj je napravljen pre potpisivanja Sporazuma o saradnji i merama za podizanje nivoa bezbednosti novinara, koji su potpisali 26. decembra predstavnici novinarskih udruženja, Republičkog javnog tužilaštva i državna sekretarka Ministarstva unutrašnjih poslova Biljana Popović-Ivković, ali se pominju problemi u pregovorima o tom sporazumu. Kao poseban problem u tom pogledu navedeno je da saradnja institucija i udruženja novinara nije na zadovoljavajućem nivou.\nPosebna politika za osiguranje bezbednosti novinara predviđena je Akcionim planom za poglavlje 23 kao jedan od uslova za pristupanje srbije EU.\nCenzura rasprostranjena, ekonomski položaj pogoršan\nPoložaj novinara ocenjen je kao loš i po pitanju cenzure i ekonomskog položaja.\nTako se navodi da je 41,44% novinsra u istraživanju navelo da je cenzura uticala na njihov rad, dok 38,74% navodi da gotovo da nije uticala, a 18,2% da nije uopšte uticala.\nNavedeno je i da je broj radnih časova novinara povećan, a da im je smanjena plata, a istraživanje je pokazalo da se plate uglavnom kreću između 300 i 400 evra.\nSindikati ne funkcionišu kako treba, jer im je autoritet i uticaj ograničen, mali broj novinara se priključuje, a nijedan od sindikata ne nudi mere za veću zaštitu novinara, posebno u pogledu pomoći u oblasti radnih prava.\nNavodi se da se mali broj novinara priključuje udruženjima, koja se zalažu za doslednu primenu zakona u celoj zemlji, i da se na njih vrši pritisak.\nSavet za štampu istaknut je kao redak primer organzacije koja je ostvarila napredak u radu, ali je problem to što mediji koji dobiju javna upozorenja to ne objavljuju kao što je propisano već ili to ne čine ili čine tako da ne upada u oči čitaocima.\nU pogledu propisa, najveći problem je što se ne primenjuju, a opšti zaključak izveštaja je da je stanje u medijima pogoršano od donošenja novih medijskih zakona 2014, što se može pripisati vladinom uticaju na medije i posledičnom manjku uredničke nezavisnosti.\nIzveštaj je sačinjen uz finansijsku podršku EU, na osnovu analize izveštaja nevladinih organizacija, istraživača i fakulteta, zvaničnih dokumenata državnih institucija poput poiriosa, zakona, strategija, godišnjh izveštaja, zapisnika sa sastanaka, kao i zvanične statistike i medijskih tekstova i izveštaja, a sprovedeni su i detaljni razgovori sa stručnjacima i anketa 11 novinara različitih medijskih roganizacija. Njegovi osnovni zaključci predstavljeni su prvi put na konferenciji u Beogradu početkom decembra.\n: Sporazum o povećanju bezbednosti novinara\n: Zašto RTS i RTV zapošljavaju preko agencija?\n: UNS i NUNS: Grad Beograd ponovo obesmislio medijski konkurs\n: Javni servisi ne ispunjavaju ulogu u informisanju građana


Žujović: Epidemija se ne zaustavlja na intezivnoj nezi, na vratima smo pakla – Otvoreno\nPočetnaVestiŽujović: Epidemija se ne zaustavlja na intezivnoj nezi, na vratima smo pakla\nnedelja, 6. decembra 2020 : 17:25\nŽujović: Epidemija se ne zaustavlja na intezivnoj nezi, na vratima smo pakla\nKao načelnik Dnevne bolnice u Gradskom zavodu za plućne bolesti, on je ukazao da je izgubljen period od nekoliko meseci i objasnio da je sa nedavno uvedenim novim merama trebalo “početi ovaj novi krug pandemije, a ne njima zatvarati krug“.\nTokom leta, sem maske, nije bilo ni jedne mere “koje bilo ko može da se seti“, rekao je Žujović novinarki Danici Vučenić i upozorio da smo, kada je reč o krizi, “na vratima pakla”.\nKako je prtumačio, “sada nam se vraća to što smo ćutali, umesto da govorimo, što nismo podizali obrve i pokazali karakter, već smo bili gnjide poslušničke”.\n“Sada imamo redove ispred kovid ambulanti gde se ljudi smrzavaju na vetru“, primetio je Žujović, uz opasku da ne može ni da zamisli da se tako nešto, na primer, dogodi u Švajcarskoj.\nOvakvom organizacijom upravljanja pandemijom, prema njegovom mišljenju, “došlo je do raskoraka i u odnosu na potrebe građana, koji ne mogu da ostvare svoja zakonska prava na zdravstvenu zaštitu i dostojanstven i human tretman“.\nČekaj se da predsednik sedne, posle časova ruskog, i napravi plan vakcinisanja.\nSmatra da “ekipa stručnjaka“ u Kriznom štabu uvek reaguje reaktivno, nikada proaktivno i nikada sa planom i smernicama delovanja unapred pripremljenim za različite situacije.\nSaglasan je, ipak, sa ocenama da u ovakvim političkim okolnostima stručnjaci “realno nikada nisu ni imali šansu da upravljaju krizom“.\nPrema njegovom viđenju, u Krizni štab izabrani su, međutim, profili stručnjaka “izvađeni iz nekih fioka, za koje se unapred znalo da će da slušaju, klimaju glavom i da se saviju, ma šta da se dešava“.\n“Dr Lončar kaže, misleći na Vučića, “bože kakav je to vizionar, da on u avgustu, kada svi razmišljaju o moru, mudro kaže ne, napravićemo dve bolnice“ , ironičan je Žujović, koji se, istovremeno, pita i da li nova bolnica ima projektnu dokumentaciju, građevinsku i upotrebnu dozvolu.\nPovodom najava da će u bolnici u Batajnici biti uposleno 1.500 ljudi koji će brinuti o teškim i srednje teškim slučajevima, on je konstatovao da je to “jedinstven slučaj u svetu da bolnica ima više zdravstvenog kadra nego bolesnika, kojih će biti oko 930“.\nUkazujući na mogućnost da Klinički centar ostane bez kompetentnih lekara, pošto će biti prebačeni u Batajnicu, on je celu situaciju opisao rečima: “Negde fulate, negde ste pezupčili ili je ceo koncept pogrešan“.\nPrema Žujovićevom viđenju, sada nema mnogo manevarskog prostora u borbi protiv pandemije, mada postoje dve škole mišljenja, “jedna koja bi sve zabetonirala i uvela potpuni karantin i policijski sat, što bi bio odraz slabosti sistema“ i druga, kojoj i sam pripada, a zalaže se za praćenje kontakata i njihovu strogu kontrolu.\nTo se može izvesti sa volonterima i dobrovoljcima, ocenio je on i pomenuo slučaj Kine, koja je uspela da se izbori sa pandemijom, jer su krizom “upravljali epidemiolozi sa ciljem da krivu dovedu na nulu, a ne da je zaravne, a mi ovde možemo biti srećni ako uopšte bude ravna“.\n“Kaže moj prijatelj, super što si se javio da te pitam za svoju suprugu, ona ima koronu, a izašla je na hladno, na terasu“, prepričao je Žujović, kome je prijatelj rekao i da se nije testirao, jer se lekari ne testiraju, ukoliko nemaju simptome.\nIdu, međutim, uredno na posao, “što znači da mogu biti zaraženi i da šire zarazu po autobusima, među kolegama i pacijentima koji nemaju koronu“, ukazao je on i protumačio da u medicini nije sve crno ili belo, već je u “mnogim slučajevima sivo“.\nTreba poštovati preporuke Svetske zdravstvene organizacije da nije potreban kontrolni test, ali i biti fleksibilan, obrazložio je Žujović, pozivajući se na slučaj žene u Americi koja je “70 dana nakon izlečenja iz disajnih puteva izbacivala aktivni virus“.\n“Naš sistem je pukao davno pre epidemije, onog trenutka kada nismo mogli onkološkim bolesnicima da obezbedimo pravovremeno snimanje, sad ne znam šta može da se uradi sem da vozimo ovako dok skroz ne puknemo i dok pola zdravstvenog kadra ne bude bolesno ili ne popada sa nogu“, ocenio je Žujović.\nOn predviđa da bi zaraza možda mogla da se smiri “sledeće godine u februaru ili martu“, pod uslovom da mere budu poštovane tokom praznika, što bi značilo da se “dovoljan broj ljudi zaista uplaši za svoj život i samoinicijativno prekine kontakte i počne da poštuje mere“.\nPrema Žujovićevom stavu, za vakcinaciju dovoljnog broja stanovništva i razvoj antitela trebalo bi da prođe mnogo vremena da bi se zaustavila zaraza, “koja sada kao raketni projektil ide uvis“.\nSvi čekaju “da predsednik sedne, posle časova ruskog, i napravi plan vakcinisanja, pa će svi da klimnu glavom i kažu: ‘Gospodine predsedniče ovo je genijalno, kako ste se samo setili’“, uveren je Žujović.\nGovoreći o napadima na dr Radeta Panića, anesteziologa i predsednika Sindikata lekara i farmaceuta, on je istakao da se njih dvojica poznaju od detinjstva i da ga potpuno razume, ali misli da je pogrešio zato što je dopustio da Aleksandar Vučić “vidi njegove suze, pa da onda kaže kako bi bio brutalan“.\n“Ja ne bih pustio suzu javno, ni za tri života, ja bih lupio šakom i pesnicom o sto i rekao nešto možda tvrđe, pa onda nek se puše“, izričit je Žujović, koji priznaje da mu se se i samom ponekad plače, jer svakoga dana na poslu vidi koliko je teška zdravstvena situacija.


EURO 2021: DANSKA – FINSKA (najava meča i predlog za klađenje) - Sportske novosti\nNaslovna EURO 2021 Najave EURO 2021 EURO 2021: DANSKA – FINSKA (najava meča i predlog za klađenje)\nEURO 2021: DANSKA – FINSKA (najava meča i predlog za klađenje)\nDruga utakmica drugog dana Evropskog prvenstva, biće susret između dve selekcije iz Skandinavije – Danske i Finske.\nFIFA rang lista: 10. mesto\nEURO 2021: Dinastija Šmajhel, Eriksen i novi talenti – selekcija Danske (igrači, selektor, rezultati, kladionica)\nStil igre: Standardna formacija koju igraju je 4-2-3-1, gde je svakako glavni igrač tima – C.Eriksen (na poziciji 10-ke iza centralnog napadača) koji ima potpuno slobodu u kreiranju napada i od njega će umnogome zavisiti izdanje ove selekcije. Veliku ulogu imaju i bočni defanzivci, jer se vrlo često pojavljuju u završnici napada. “Osigurači” na sredini terena jesu dvojac – P.Hojbjerg i T.Delaney, dok standardni štoperski tandem čine – A.Christensen i S.Kjaer, što uz veoma kvalitetnog golmana u vidu – K.Schmeichel pokazuje da imaju veoma respektabilnu defanzivu.\nForma: Danci igraju itekako kvalitetno poslednjih godina o čemu dovoljno govori njihov trenutni visok plasman na FIFA rang listi. Pritom, na prethodnih 28 utakmica u svim takmičenjima su pretrpeli samo dva poraza i to oba puta od selekcije Belgije.\nIzostanci: Tim je kompletan i svi igrači su spremni za duel.\nOčekivani sastav: (4-2-3-1) – K.Schmeichel – D.Wass, A.Christensen, S.Kjaer, B.Maehle – P.Hojbjerg, T.Delaney – Y.Poulsen, C.Eriksen, M.Braithwaite – J.Wind\nFIFA rang lista: 54. mesto\nEURO 2021: Zemlja Deda Mraza debituje! – selekcija Finske (igrači, selektor, rezultati, kladionica)\nStil igre: Dve formacije se izdvajaju u postavci igre Finske – 5-3-2 i 4-4-2, pa će biti zanimljivo videti koji će sistem biti primaran kada je reč o ovoj selekciji. Imaju dosta dobrog golmana – L.Hradecky koji nastupa za Bayer Leverkusen, zatim defanzivno dosta kvalitetni centralni vezni igrači – G.Kamara i T.Sparv, dok su “glavne uzdanice” tima napadači – T.Pukki i J.Pohjanpalo. Nedostatak kreativnog veziste problem je u igri tima, dok i defanzivna linija nije “preterano kvalitetna”.\nForma: Dosta slabe rezultate Finska je ostvarila u minulom periodu, jer nemaju trijumf na poslednjih šest utakmica u nizu – četiri poraza i dva remija uz gol razliku na tim susretima 6:14.\nIzostanci: Nema povređenih igrača u sastavu.\nOčekivani sastav: (5-3-2) – L.Hradecky – J.Uronen, P.Arajuuri, J.Toivio, D.O’Shaughnessy, J.Raitala – G.Kamara, T.Sparv, R.Lod – J.Pohjanpalo, T.Pukki\nMeđusobni mečevi: Odigrali su do sada pet meča u istoriji, Danska je pobedila na četiri uz jedan remi, te Finska nema trijumf nad predstojećim rivalom.\nPredlog za klađenje: Ako poredimo kvalitet ovih reprezentacija, on je svakako na strani Danske, koju mnogi eksperti vide kao jedno od potencijalno najprijatnijih iznenađenja ovog turnira. Kako se u grupi nalaze i Belgija i Rusija, ovo je utakmica u kojoj Danci imaju “imperativ” trijumfa. Sa druge strane, Fincima je ovo debitanski nastup na nekom velikom takmičenju, te se od njih ne očekuje neki “poseban” rezultat. Objektivno, radi se o dosta limitiranoj ekipi, koja će izvesno pokazati borbenu igru, ali generalno su među najslabijim selekcijama na Evropskom prvenstvu, te im niko ne daje šansu protiv dosta kvalitetnijih reprezentacija od sebe u grupi “B” za plasman u nokaut fazu. Stoga, Danska je svakako veliki favorit za pobedu, a dodatnu prednost imaće u činjenici da ovu utakmicu igraju na domaćem terenu u Kopenhagenu, gde će biti dozvoljeno oko 25.000 navijača na tribinama, što je svakako dodatna motivacija za njih.\nGlavni sudija – A.Taylor (England)\nPredlog za tipovanje – 1&2-5 / @1.95\nUtakmica je na programu 12. juna sa početkom od 18h na stadionu “Parken” u Kopenhagenu.\nPrethodni tekstPotencijalni prelazi – 12. jun 2021.\nSledeći tekstSINGL DANA – SUBOTA 12. JUN


Džonson ministra finansija ultimatumom PONIZIO, a onda je usledio i UVREDLJIV NADIMAK: Burna rekonstrukcija britanske vlade\nDžonson ministra finansija ultimatumom PONIZIO, a onda je usledio i UVREDLJIV NADIMAK: Burna rekonstrukcija britanske ...\nBritanski premijer Boris Džonson započeo je juče sastanak sa ministrom finansija Sadžidom Džavidom sa punim ustima hvale, govoreći mu kako je on „pravi čovek za posao“. Džonson je, prenosi „Dejli mejl“, izneo Džavidu svoju viziju njihove saradnje u oblasti britanske ekonomije, ...\nBritanski premijer Boris Džonson primorao je svog ministra finansija Sadžid Džavida da podnese ostavku danas zbog odbijanja da se drži Džonsonove "linije" kada se radi o viziji Britanije izvna Bregzita. Ova ostavka predstavlja znak da Džonson time pooštrava njegovu kontrolu u ...\nZemljotres u Džonsonovoj vladi: Neočekivan udarac ministra\nBritanski ministar finansija Sadžid Džavit podneo je ostavku, u neočekivanom potezu na dan kada premijer Boris Džonson rekonstruiše svoju konzervativnu vladu. Uveliko se očekivalo se da će Džavid zadržati svoje mesto u rekonstruisanom kabinetu, ali jedan portparol je potvrdio da ...\nPotres u Džonsonovom kabinetu: Ministar finansija podneo ostavku\nLONDON - Britanski ministar finansija Sadžid Džavid je neočekivano danas podneo ostavku na tu funkciju, iznenadivši finansijska tržišta i političke eskperte u zemlji, a premijer Boris Džonson je za novog šefa državnih finansija imenovao Riši Sunaka, javlja Rojters pozivajući se ...\nDžonson počeo rekonstrukciju vlade\nDžonson počeo rekonstrukciju vlade Britanski premijer Boris Džonson počeo je danas rekonstrukciju svog kabineta, da bi, kako je najavljivao, formirao tim koji će ispuniti njegovu viziju Velike Britanije posle Bregzita.\nBritanski premijer Boris Džonson počeo je danas rekonstrukciju svog kabineta, da bi, kako je najavljivao, formirao tim koji će ispuniti njegovu viziju Velike Britanije posle Bregzita . Prvi član kabineta koji je dobio otkaz je ministar za Severnu Irsku , Džulijan Smit, što je, ...\nDžonson počeo rekonstrukciju: Formira lojalan tim za težak zadatak\nPremijer VB Boris Džonson počeo je rekonstrukciju svog kabineta, da bi, kako je najavljivao, formirao tim koji će ispuniti njegovu viziju VB posle Bregzita. Prvi član kabineta koji je dobio otkaz je ministar za Severnu Irsku, Džulijan Smit, što je, prema oceni agencije AP, ...\nDŽONSON REKONSTRUIŠE KABINET Otpustio ministra za Severnu Irsku, ministar finansija podneo ostavku\nBritanski premijer Boris Džonson počeo je danas rekonstrukciju svog kabineta, da bi, kako je najavljivao, formirao tim koji će ispuniti njegovu viziju Velike Britanije posle Bregzita. Prvi član kabineta koji je dobio otkaz je ministar za Severnu Irsku Džulijan Smit, što je ...\nDŽONSON REKONSTRUIŠE VLADU: Želi da formira tim koji će ispuniti njegovu viziju Velike Britanije nakon Bregzita!\nHaos u Džonsonovoj vladi: Ministar nenadano podne ostavku\n24online - 13.02.2020\nBritanski ministar finansija Sadžid Džavit podneo je ostavku, u neočekivanom potezu na dan kada premijer Boris Džonson rekonstruiše svoju konzervativnu vladu. Uveliko se očekivalo da će Džavid zadržati svoje mesto u rekonstruisanom kabinetu, ali jedan portparol je potvrdio da je ...\nBritanski ministar finansija podneo ostavku u sred Džonsonove rekonstrukcije vlade\nNovi Magazin - 13.02.2020\nBritanski ministar finansija Sadžid Džavit podneo je danas ostavku, u neočekivanom potezu na dan kada premijer Boris Džonson rekonstruiše svoju konzervativnu vladu. Uveliko se očekivalo se da će Džavid zadržati svoje mesto u rekonstruisanom kabinetu, ali jedan portparol je ...\nBritanski ministar finansija Sadžid Džavit podnio je danas ostavku, u neočekivanom potezu na dan kada premijer Boris Džonson rekonstruiše svoju konzervativnu vladu. Uveliko se očekivalo se da će Džavid zadržati svoje mjesto u rekonstruisanom kabinetu, ali jedan portparol je ...


Libijci planiraju investirati u BiH\nU okviru četverodnevne posjete Bosni i Hercegovini, delegacija Ekonomsko-društvenog razvojnog fonda Libije na čelu sa predsjednikom Upravnog odbora Tareqom Elabiadiem posjetila je FIPA sa ciljem upoznavanja sa mogućnostima ulaganja u Bosnu i Hercegovinu.\nTakođer, interesirali su se za mogućnosti povećanja dioničarskog udjela u Bosnalijeku d.d. Sarajevo, s obzirom da posjeduju oko 10 posto dionica u spomenutoj firmi.\nPredstavnici FIPA su upoznali delegaciju sa mogućnostima ulaganja u Bosnalijek, kao i sa trenutno raspoloživim projektima iz baze projekata kojima raspolaže Agencija. Informirali su ih o statusu stranih investitora, pravima i obavezama, te pozvali da se obrate FIPA za sve dodatne informaciji vezano za ulaganja i projekte.\nEkonomsko-društveni razvojni fond Libije je državna institucija koja investira u turizam, industriju, infrastrukturu i drvni sektor u Libiji, ali i inostranstvu. Najveći broj projekata su realizirali u Egiptu, a planiraju ulagati i u BiH.


Poljoprivrednici odustaju od dolaska traktorima u Beograd\nBeta 10. decembra 2015. 10:45\nPoljoprivrednici iz Vojvodine koji protestuju 17 dana i traže povlačenje predloženih izmena Zakona o poljoprivrednom zemljištu danas su saopštili da su odustali od namere da traktorima dodju u Beograd, ali da će nastaviti proteste.\nPredsednik Asocijacije poljoprivrednika Miroslav Kiš rekao je za agenciju Beta da će se poljoprivrednici koje je policija sprečavala da od Čente dodju traktorima u Beograd vratiti u svoja mesta i tamo će nastaviti proteste.\n„Ništa nismo postigli u razgovoru sa ministarkom poljoprivrede Snežanom Bogosavljević Bošković i zato ćemo i dalje zahtevati da se povuče sporni predlog zakona koji je na štetu malih poljoprivrednika“, kazao je Kiš.\nOn je dodao da je veliki broj poljoprivrednika u protestu jer su nezadovoljni odnosom vlasti prema poljoprivredi.\nProtesti poljoprivrednika počeli su 24. novembra, a povod za proteste bile su predložene izmene Zakona o poljoprivrednom zemljištu kojima je predvidjena mogućnost da se do 30 odsto državnog zemljišta da u zakup velikim investitorima na period do 30 godina.


Sonja Liht: Srbija mora biti za stolom na kom se odlučuje o izbeglicama\nPOSTUPAK VOZAČA RAZBESNEO VESIĆA: Pošto ste mislili da prevarite OKO SOKOLOVO, 82\t116\nUŽIVO KORONA U SRBIJI: 254 novozaražena, još 6 preminulih 42\t105\nUoči Beogradskog bezbednosnog foruma\n28.09.2015. 12:04h 21.04.2017. 21:48h\nNiko, ali baš niko nije bio spreman za ovu veliku krizu koja je nastala u trenutku kada se kritična masa izbeglica pretežno iz Sirije pokrenula. Bilo je jasno da će to da se desi, smatra Lihtova\nBEOGRAD - Jedan od apela koji će biti poslat sa predstojećeg Beogradskog bezbednosnog foruma je da EU mora da pronađe i sprovede jedinstvenu zajedničku politiku za izbeglice, a da u tu politiku treba da budu uljučene sve moćne države sveta, izjavila je predsednica Beogradskog fonda za političku izuzetnost Sonja Liht.\nOna je kazala da Srbija mora biti za stolom za kojim se odlučuje o sudbini izbeglica. Liht navodi da ceo svet, pa tako i naš region, nije bio pripremljen za izbegličku krizu, kao i da se Srbija predstavila u pozitivnom svetlu. "Niko, ali baš niko nije bio spreman za ovu veliku krizu koja je nastala u trenutku kada se kritična masa izbeglica pretežno iz Sirije pokrenula. Bilo je jasno da će to da se desi", smatra Liht čiji je Fond jedan od organizatora predstojecge skupa u Beogradu.\nNapominje da se skoro godinu dana više od dva miliona izbeglica nalazilo u Turskoj, a oko pola miliona u kampovima u Grčkoj, ali da su se evropski zvaničnici pravili kao da te cifre ne postoje. Liht kaže da se nažalost ni region nije spremio za ovoliki broj izbeglica i dodaje kako su sukobi i zatvaranje autoputeva pogubni za zemlje regiona. Ona ističe da je politička elita predstavila Srbiju kao državu koja je spremna da prihvati izbeglice i pomogne im.\nLiht ukazuje kako će glavno pitanje na predstojećem Beogradskom bezbednosnom forumu biti to kako doći do zajedničke politike EU i dodaje da se razmatra još jedno važno pitanje - da li je Nemačka oklevajući lider. Ona podseća kako se Nemačka pokazala otvorenijom od mnogih drugih zemalja i dodaje kako je jedini bolji primer Švedska.\nSonja LihtizbeglicemigrantiBeogradski bezbednosni forum\nPOSTUPAK VOZAČA RAZBESNEO VESIĆA: Pošto ste mislili da prevarite OKO SOKOLOVO, sada slede DVE KAZNE (FOTO) 82\t116


NATO general Žuno: Uloga KFOR-a neće se menjati – RTV SUNCE Arandjelovac\nHome » Svet » NATO general Žuno: Uloga KFOR-a neće se menjati\nNATO general Žuno: Uloga KFOR-a neće se menjati\nin Svet, Vesti 04/03/2019\nZaključak sastanka zamenika komandanta NATO Komande združenih snaga u Napulju general-potpukovnika Kristijana Žunoa i ministra spoljnih poslova Srbije Ivice Dačića je da NATO poštuje neutralnost Srbije, kao i da KFOR neće menjati svoju ulogu na Kosovu, a da Srbija i vojna alijansa dele interes za očuvanje mira i stabilnosti u regionu.\nGeneral-potpukovnik Žuno je uputio pohvale Vladi Srbije na izbalansiranom i umerenom pristupu, kao i ulaganju izvanrednih napora u cilju dolaženja do kompromisnog rešenja za pitanje Kosova, navodi se u saopštenju Ministarstva spoljnih poslova Srbije.\nIstakao je da je u NATO-u u toku diskusija o preispitivanju angažmana u odnosu prema Kosovskim bezbednosnim snagama, naglasivši da se uloga KFOR-a u obezbeđivanju sigurnog okruženja i slobodnog kretanja za sve na Kosovu neće promeniti.\nGeneral-potpukovnik Žuno je posebno pohvalio organizaciju vežbe “Srbija 2018”, realizovane u oktobru prošle godine, kao najveće do sada NATO vežbe u oblasti reagovanja u vanrednim situacijama sa oko 2.000 učesnika iz 40 država.\nŽuno je potvrdio poziv ministru Dačiću da poseti NATO Komandu združenih snaga u Napulju.\nOsvrnuvši se na pitanje Kosova i Metohije kao najvažnijem političko-bezbednosnom izazovu za našu zemlju, Dačić je preneo da je od izuzetne važnosti da se mandat Misije KFOR-a ostvari u punom obimu, u skladu sa Rezolucijom SB UN 1244 i Vojno-tehničkim sporazumom, kao i da se dijalog Beograda i Prištine nesmetano odvija, uz realizaciju dogovorenog i bez preduzimanja jednostranih poteza.\nPosebno je ukazao na neprihvatljivost jednostranih odluka Prištine da formiraju Ministarstvo odbrane i transformišu Kosovske bezbednosne snage u Vojsku Kosova, kao i o uvođenju taksi od sto odsto na proizvode iz ostalih delova Srbije, kao i iz BiH. Dačić je posebno naglasio značaj garancija NATO da snage KBS i druge teško naoružane formacije kosovskih Albanaca ne mogu biti angažovane na severu Pokrajine bez saglasnosti NATO, odnosno komandanta KFOR-a, koje su date neposredno pred potpisivanje Briselskog sporazuma.\nKako se navodi u saopštenju, Srbija i NATO opredeljeni za dalje unapređenje partnerske saradnje u svim sferama od zajedničkog interesa, kao i praktičnom vojnom i civilnom saradnjom u brojnim oblastima u okviru programa Partnerstvo za mir, sa više od stotinu zajedničkih aktivnosti koje se realizuju na godišnjem nivou.\nPrevious: Sezona mastersa: Ko će pokoriti kalifornijsku pustinju?\nNext: Zek Lo tvrdi da je Teodosić vodio nesportski život u LA


08.decembar DIGITALNI RODITELJI\nKlinci uglavnom ne vole da ih roditelji prate na društvenim mrežama pa se sklananju na one koje starije generacije manje posećuju, ili prave po nekoliko profila, pa imaju jedan za koji zna porodica, a neke druge za koje znaju prijatelji. Ipak, dogodi se da ih prate ne samo njihovi, već i roditelji njihovih drugara. Osim što je tako moguće videti razne fore koje nisu najjasnije roditeljskom oku, pa i fotografije iz provoda, tu mogu da se nađu i stvari koje mogu da stave u nedoumicu, šta je najbolje uraditi - neprimeren sadržaj na primer.\nUkoliko se nađete u situaciji da ste na društvenim mrežama naišli na sadržaj prijatelja vašeg deteta koji vas je uznemirio i zabrinuo, možda će vam pomoći ovi saveti.\nPodelite to sa svojim detetom\nVaše dete možda ima neko sasvim svoje viđenje drugara koji je takav sadržaj podelio. Zato slobodno prvo popričajte sa njim i pitajte šta misli, kako se oseća i da li je možda (ukoliko je neka bezazlenija stvar u pitanju) reč o nekoj njihovoj internoj šali.\nRazgovor sa detetom savetuje i jedna psihološkinja:\n“Zavisi o kakvom se sadržaju radi. Ukoliko neko vređa drugare ili bilo koga drugog, koristi neprimerene reči, nepristojno se ponaša - popričamo sa našim detetom (do koga je ovaj sadržaj došao ili će doći), ne osuđujući već postavljanjem pitanja: Da li je ovo u redu? Da li su ove reči adekvatne? Kako bi se ti osećao da su tebi upućene ovakve reči? Da li si ti nekada nekome pisao ovakve stvari? Šta možemo sada da uradimo?”\nPosavetujte se sa drugim roditeljima\nPitajte roditelje u koje imate poverenja da li su nekada videli nešto slično i šta su tada uradili. Razgovor sa njima može da vam pomogne da lakše razumete situaciju, a možda i kontekst u kom je sadržaj postavljen (trend među klincima na primer). Takođe ih zamolite da provere sa svojom decom da li su upoznata sa nečim sličnim, i šta su njihovi predlozi, kako svemu tome pristupiti. Ponekad je vršnjačka grupa koja najbolje razume decu svojih godina, najbolje mesto gde možete da potražite savet, ili bar, novi ugao gledanja na stvari.\nKontaktirajte roditelje deteta\nAko je sadržaj duboko uznemirujuć (nasilje, pornografija) pronađite kontakte roditelja deteta, moguće je da za to nisu znali i da im vaše upozorenje bude vrlo značajno u boljem razumevnaju sopstvenog deteta, praćenju njegovog ponašanja, ali i pružanju podrške koja je možda potrebna.\nPreporuka psihološkinje je da upravo sa roditeljima deteta sve proverimo:\n“Ukoliko je postovan neki erotski sadržaj, neprimeren, uznemiravajući za psihu dece koja prate to dete, kao i za samo dete koje je nesmotreno postavilo tako nešto, treba pozvati roditelje dece (danas je lako doći do kontakta svih roditelja jer su svi u odeljenskim Viber grupama), istražiti da li je dete samo postavilo takav materijal ili mu je hakovan profil. Ukoliko je “ukraden” profil, odmah treba prijaviti slučaj Jedinici za visokotehnološki kriminal. Treba što pre sanirati posledice po mentalno zdravlje i deteta koje je stavilo nešto neprimereno na društvene mreže (ta slika ili video ga može obeležiti za ceo život), ali i dece koja ga prate a kojima taj sadržaj može uneti veliki nemir.”\nPored svih ovih koraka uvek možete da kontaktirate psihologa kome verujete i potražite savet. Roditelji se često zabrinu jer žele samo najbolje za svoju decu, i takve situacije u njima pokreću sumnju “šta ako moje dete uradi nešto slično”, “da li sam ja dobar roditelj”. Podrška psihologa može da bude dragocena jer situaciju posmatra objektivno, svestan mehanizama koji mogu da vam pomognu da i sami sve razumete u većoj meri racionalno nego emotivno ili iz pozicije straha. Samo ako i sami imate podršku i sigurnost možete to isto da ponudite vašem detetu, i sasvim je u redu da dodatnu snagu, energiju i ohrabrenje potražite u razgovoru sa psihologom.\nNaglasite svom detetu da mu verujete i da ćete mu uvek biti podrška, šta god da se dogodi. Razgovarajte o primerenom i neprimerenom sadržaju, odgovornostima koje imamo kada smo na netu, a posebno kada delimo neki sadržaj. Ohrabrite ga da ukoliko vidi nešto uznemirjujuće bez straha može to da podeli sa vama, kao i da uvek može da vas pita za mišljenje da li je nešto što želi da podeli u redu ili ne. Odgovarajte na sva pitanja, a kada nemate odgovore, slobodno recite da ne znate i iskoristite priliku da odgovore potražite zajedno. Trudite se da stvorite atmosferu poverenja, prihvatanja i ljubavi, u kojoj ni jedan sadržaj na netu neće biti pretnja već nešto iz čega ćete zajedno mnogo naučiti.


Održan trening sa seniorskom reprezentacijom Srbije - UDRUŽENJE RAGBI TRENERA SRBIJE\nSinoć je na Adi Ciganliji Stiv MekDauel održao trening sa seniorskom reprezentacijom Srbije. Na treningu se radilo na igri u duelu, a posebno je bio interesantan poslednji deo treninga koji je bio posvećen skramu. Stiv je na licu mesta demonstrirao zašto je nekada bio jedan od najboljih stubova na planeti. Nije se ustručavao da se nadgurava sa našim reprezentativcima, kojima je pokušao da prenese tehničke finese neophodne za igrača skrama a posebno prve linije.\nPo završetku treninga održan je sastanak na kome je Stiv govorio o motivaciji. Istakao je značaj ove oblasti, a sve naše igrače interesovala je priča, šta je njega motivisalo da nakon učešća na Olimpijskim igrama 1980 godine u Moskvi u džudo timu Novog Zelanda, napusti džudo i posveti se ragbiju.\nTakođe, reprezentativci Srbije iskoristili su priliku da od Stiva dobiju korisne savete o fizičkoj pripremi, pripremi pred utakmicu.\nOvim razgovorom koji je potrajao duboko u noć, završena je poseta Stiva MecDauela Beogradu.\nTags: Kursevi za trenere Ragbi Ragbi 15 Ragbi Savez Srbije Skram\n← Stiv MekDauel održao prvi trening\nUtvrđeni kriterijumi za izbor trenera →


Sattler traži zatvaranje kampa na Vučjaku | Starmo\nNaslovnica Život Sattler traži zatvaranje kampa na Vučjaku\nSattler traži zatvaranje kampa na Vučjaku\nBihać — Šef Delegacije Evropske unije u Bosni i Hercegovini Johan Sattler, prilikom današnje posjete Bihaću, predao je 11 novih vozila za potrebe Ministarstva unutrašnjih poslova Unsko-sanskog kantona (MUP USK), ali i na sastancima sa predstavnicima gradske i kantonalne vlasti tražio hitno zatvaranje privremenog prihvatnog kampa na Vučjaku.\n“Osigurali smo 11 novih vozila za policijske službenike i sa ovom aktivnošću podrška Evropske unije u BiH dosegla je iznos od 36 miliona KM. Sredstva su naravno osigurana za rješavanje problema i izazova koji dolaze s migrantskom krizom. Naravno, ne idu sva za zbrinjavanje migranata i izbjeglica, nego se značajna sredstava usmjeravaju i za podršku lokalnim zajednicama”, istakao je šef Delegacije Evropske unije u BiH Johan Sattler.\n“Na sastancima sa gradonačelnikom, premijerom i članovima Vlade, te policijskim komesarom tražio sam hitno zatvaranje privremenog prihvatnog kampa na Vučjaku. Ta lokacija je neuslovna i neprihvatljiva kada su u pitanju higijenski aspekti, a da ne spominjem blizinu miniranih područja”, naglasio je Sattler, prenose bh. mediji, koji se pozivaju na Fenu.\n“Samo zahvaljujući podršci Evropske unije i međunarodnih organizacija, nismo sami u ovoj situaciji. Zato moram ponovo apelovati i na nadležne državne institucije da se uključe u rješavanje problema. Učinit ćemo sve da izmjestimo ljude s Vučjaka, jer nismo ni mi sretni tamošnjim uslovima, ali isto tako moram ponoviti da mi ostajemo pri stavu o potrebi izmještanja migranata i izbjeglica iz gradskih središta. Neophodna nam je koordinacija svih učesnika u procesu i rasterećivanje Unsko-sanskog kantona”, poručio je Ružnić.\n“Tu sam lokaciju davno ponudio, međutim predstavnicima međunarodnih organizacija nije odgovarala zbog udaljenosti od grada i nemogućnosti obezbjeđivanja servisa. Mi ćemo na sutrašnjoj vanrednoj sjednici pokušati dobiti saglasnost Gradskog vijeća, tako da imamo i zvaničnu odluku. Tu se relativno brzo mogu obezbijediti struja i voda, odnosno sve neophodnosti za kamp, tako da nam se ne može spočitavati kako ne nudimo adekvatne lokacije u državnom vlasništvu”, kazao je gradonačelnik Fazlić.


Vlasenica : Ministar Pašalić posjetio Vlasenicu - izgradnja hladnjače prioritet\nOvaj mjesec 10783\nutorak, 16 jun 2020 11:38\nVlasenica - Načelnik opštine Vlasenica Miroslav Kraljević juče je bio domaćin sastanka, kojem su prisustvovali ministar poljoprivrede, šumarstva i vodoprivrede RS Boris Pašalić i direktor preduzeća "Master Frigo" iz Republike Srbije, Radoje Cvetić. Razgovarano je o unapređenju poljoprivredne proizvodnje na području opštine Vlasenica, a jedan od koraka ka tom cilju je izgradnja hladnjače u Vlasenici. Nakon sastanka, u zgradi opštine, ministar Pašalić, direktor Cvetić i načelnik Kraljević razgovarali su sa poljoprivrednim proizvođačima u velikom amfiteatru Poljoprivrednog fakulteta u Vlasenici.\nNačelnik opštine Vlasenica Miroslav Kraljević kaže da je zadovoljan saradnjom sa Vladom Republike Srpske, koja će biti nastavljena i u budućnosti."Cilj je da unaprijedimo proizvodnju malih gazdinstava da prerastu u velika, da naši ljudi ostanu u Vlasenici. Ove godine poljoprivredna proizvodnja biće duplo uvećana u odnosu na prošlu. Meni bi zaista bila čast i zadovoljstvo da nakon današnjeg sastanka u Vlasenici izgradimo hladnjaču " - kaže načelnik Kraljević.\nDirektor jednog od najuspješnijih preduzeća iz Republike Srbije u oblasti rashladne tehnike "Master frigo" Radoje Cvetić kaže da ovo preduzeće planira izgraditi hladnjaču u Vlasenici.\n"Mi smo kompanija koja može da investira i da da tehnologiju. Nakon razgovora sam ubeđen da ćemo ovde napraviti nešto ozbiljno. U Vlasenici ćemo početi a cilj nam je da se proširimo na teritoriji Republike Srpske" - kaže Cvetić.\nMinistar poljoprivrede, šumarstva i vodoprivrede Republike Srpske Boris Pašalić kaže da je podrška proizvodnji mlijeka I jagodičastog voća u prvom redu maline, prioritet u Vlasenici.\n"Vlada je ove godine prvi put izdvojila 2,5 miliona KM da pomogne sa 30 odsto investicije u prehrambenoj tehnologiji. Do sada se prijavilo 60 subjekata. I ono što želimo jeste da zajedno investiramo ovdje - Vlada RS, lokalna zajednica i privatni sektor. Danas smo razgovarali o tome sa gospodinom Cvetićem" - kaže ministar Pašalić .\nNakon sastanka, u zgradi opštine, ministar Pašalić, direktor Cvetić i načelnik Kraljević razgovaraliÂÂ su sa poljoprivrednim proizvođačima u velikom amfiteatru Poljoprivrednog fakulteta u Vlasenici. Vojin Đurić, čija se porodica decenijama bavi poljoprivredom u prvom redu stočarstvom I proizvodnjom mlijeka kaže da bi izgradnja hladnjače u Vlasenici umnogome povećala proizvodnju jagodičastog, ali i drugih vrsta voća.\n"Ta hladnjača bi puno značila, jer imamo dio tog voća koje bi trebalo da se pričuva za vrijeme berbe" - kaže Đurić.\nSkupu u amfiteatru Poljoprivrednog fakulteta u Vlasenici prisustvovalo je oko 30 poljoprivrednih proizvođača.\nPoslednje ažurirano sreda, 17 jun 2020 06:07


KKCZ: Od Budiveljnika zarada 54.144 - Kragujevac online - Sve o gradu na jednom mestu\nTrenutno se nalazite na strani: Vesti Sport Košarka KKCZ: Od Budiveljnika zarada 54.144\nKKCZ: Od Budiveljnika zarada 54.144\nčetvrtak, 27 mart 2014 13:43\tToma\nKošarkaški klub Crvena zvezda objavio je da je od igranja utakmice revanša četvrtfinala Evrokupa sa Budiveljnikom zaradila 54.144,64 evra.\n’Crveno-beli’ su u sredu uveče oborili rekord beogradske „Kombank arene“, pošto je trijumfu izabranika Dejana Radonjića nad ukrajinskim šampionom prisustvovao 24.232 gledalac.\nPrema podacima koje je objavila Crvena zvezda za taj meč je prodato 20.736 ulaznica, podeljeno je 1.368 pozivnica, dok je došlo i 1.954 ljudi koji imaju sezonske karte. Na taj broj dodaje se i 174 evidentiranih akreditacija.\nUkupan prihod od prodaje karata iznosi 11.273.400 dinara, odnosno 97.372,26 evra. Bruto troškovi za utakmicu, između ostalog i za iznajmljivanje „Arene“, iznosili su 5.004.733,70 dinara, odnosno 43.227,62 evra. To dovodi do neto prihoda od utakmice od 6.268.666,30 dinara, ili 54.144,64 evra.\nTokom noći se, inače, pojavio snimak na kojem se vidi da su redari očitavali karte posle ulaska navijača u „Arenu“, a iz Crvene zvezde su poručili da je zbog velike gužve moralo da se pristupi drugačijim procedurama.\nKošarkaši Crvene zvezde plasirali su se u polufinale Evrokupa trijumfom sa 79:70 posle produžetka nad Budiveljnikom. U prvoj utakmici, u Kaunasu, bilo je 82:79 za šampiona Ukrajine, a regularni deo revanša završen je rezultatom 63:60.\n'Crveno-bele' u polufinalu očekuje dvomeč sa Uniksom, a prva utakmica igra se sledeće srede u „Kombank areni“, uz direktan prenos na televiziji B92.


Vujanović: Hitno ispitati napad na Slavka Perovića | SEEbiz.eu\nVujanović: Hitno ispitati napad na Slavka Perovića\nObjavljeno: 07.06.2012 / 12:05\nPODGORICA - Predsjednik Crne Gore Filip Vujanović osudio je danas napad na bivšeg lidera Liberalnog saveza, Slavka Perovića prilikom policijskog privođenja u Herceg Novom i zatražio da se taj slučaj hitno ispita do kraja.\n"Radi se o slučaju koji zavređuje pun prioritet i maksimalnu ažurnost, što obavezuje da se javnost odmah obavijesti o rezultatima istrage", kazao je Vujanović.\nOn je rekao novinarima da "maksimalno osuđuje napad na Perovića".\nPerović je juče povrijeđen u Herceg Novom, prilikom opiranja policijskom privođenju, nakon svađe u kafiću.\nPoslije pregleda, Perović je upućen u Opštu bolnicu Meljine, gde je zadržan tokom noći zbog kontuzije glave i grudnog koša, a konstatovane su i ogrebotine.\nTagovi: Filip Vujanović, Slavko Perović, Liberalni savez Crne Gore


“Sanj’o sam te majko”\nDosta je Srba koji na neprimetan ali na lep način promovišu prave srpske vrednosti u Parizu i celoj Francuskoj. Jedan od takvih je srpski umetnik, koga ste verovatno i upoznali preko našeg sajta do sada, Spasojević Milinko Žabac. On se odlično snalazi u pisanju pesama i ovoga puta je za sve vas napisao pesmu o majci. Njega možete videti na čuvenom Montmartru, boemskom mestu Parižana.\nSanjo sam te majko gde cvetnim dvorištem,\nhodaš kao nekad i krepka i čila,\ni sad stvarnost sna, nadam se i ištem,\nda mi budeš zdrava kao što si bila.\nD’ okopavaš leje cveća mirisnoga,\nrasađuješ seme i peteljke cvetne,\nrazgaljuješ rečju čoveka i boga,\npodarivši blagos’ svakom ko te sretne.\nAl’ valjda si već u nebeskoj bašti,\ni san moj je samo zaludna opsena,\nsveta koji beše, kojeg više nema,\nsveta što čuvamo u detinjoj mašti,\nhipoteku lika koji si nam dala,\nkoji nam se smeši iz tvog ogledala\nTagovi: majka - pesma - Spasojevic Milinko Zabac


Šojgu rezimirao uspehe Rusije: Vreme je za preporod Sirije - Sputnjik Srbija\n07:23 20.10.2018 (osveženo 07:59 20.10.2018) Preuzmite kraći link\n„Tokom operacije je ubijeno više od 87,5 hiljada militanata, oslobođeno 1411 naseljeno mesto i više od 95 odsto teritorije Sirije“, saopštio je Šojgu, govoreći na petoj sednici ministara odbrane Azijsko-pacifičkog regiona (ASEAN).\nŠef vojnog resora je naveo i da su u Siriji „oslobođena ključni gradovi i deblokirane glavne komunikacije“.\n„Sada sirijske Oružane snage kontrolišu teritoriju na kojoj živi više od 90 odsto stanovništva“, rekao je on.\nPo rečima Šojgua, Vazdušno-kosmičke snage Rusije su tokom vojne kampanje u Siriji izvele više od 40 hiljada borbenih letova, uključujući 21 hiljadu u noćno vreme.\n„Za vreme borbenih akcija pogođeno je oko 122 hiljade objekata terorista. Likvidiran je veći deo militanata“, rekao je on.\n„U Siriji smo dobili bogato borbeno iskustvo koje smo spremni da podelimo“, dodao je Šojgu.\nRusi su deminirali 6,5 hiljada hektara, 1,5 hiljadu kilometara puta i 19 hiljada zgrada, rekao je šef vojnog resora Rusije.\nPo njegovim rečima, na današnji dan stvoreni su svi uslovi za preporod Sirije kao jedinstvene države.\n„Međutim, za realizaciju tog cilja potrebni su napori ne samo Rusije, već i drugih članova međunarodne zajednice“, naveo je ministar.


Fudbalski klub Partizan je osnov\nFudbalski klub Partizan je osnovan 4. oktobra 1945. godine kao dio Jugoslovenskog sportskog društva Partizan. Danas je ovo Sportsko društvo asocijacija 25 klubova u isto toliko sportova, čiji je član i dalje i Fudbalski klub, ali ima potpunu samostalnost u organizovanju, rukovodjenju, finansijama, materijalnim dobrima i objektima. Uz Fudbalski klub radi i nekoliko naših preduzeća kao dio poslovnog sistema Partizana.\nPobjednik Fudbalskog kupa Jugoslavije bio je devet puta: 1947, 1952, 1954, 1957, 1989, 1992, 1994, 1998, 2001.\nGodine 1966. Partizan je bio vicešampion Evrope, 1978. pobednik Srednjeevropskog kupa. Momčilo Vukotić je rekorder Partizana po broju nastupa - odigrao je 791 utakmice, a rekorder u broju golova postignutih za crno-bele je Stjepan Bobek sa 425 pogotka.\nPartizan njeguje igru koju cijene stručnjaci i gledaoci širom svijeta, pa je zato veoma rado vidjen gost od prvog susedstva do stadiona Južne Amerike.\nOsnovu te igre čini spremnost za nadigravanje, koja bazira na individualnim vrjednostima i uigranosti ekipe, majstorstvu koje izmiče svakoj zamci i snazi. To Partizanovoj školi fudbala daje prednost i efikasnost. Crno-bijeli su u dosadašnjim ligaškim takmičenjima postigli šest pobjeda sa deset i više datih golova, u dva prvenstva su postigli po više od stotinu golova i drže rekord jugoslovenske prve lige sa 111 pogodaka u jednom prvenstvu.\nNavijači Partizana, poznati kao Grobari, su organizovani krajem 1970-tih. Nadimak su dobili od navijača najvećeg rivala Crvene zvezde, misleći na uglavnom crne klupske boje, koje su bile slične zvaničnim uniformama grobara. Oni uglavnom podržavaju sve klubove u Sportskom društvu Partizan. Organizovani navijači koji su tradicionalno zauzimali južne tribine stadiona su se podijelili 1999. godine na dve grupe. Novoosnovana grupa po imenu Južni front je optužila nekoliko najviših članova Grobara za zloupotrebu njihovih privilegija, kao i sam klub za favorizovanje tih pojedinaca. Posljednjih godina navijači su prevazišli svoje razlike i sada postoje tri glavne grupe navijača: Južni front, Grobari 1970 i Grobari Beograd. Od novembra 2005. sve navijačke grupe bojkotuju utakmice Partizana do ostavki predsednika Ivana Ćurkovića, direktora Nenada Bjekovića i generalnog sekretara Žarka Zečevića.\nPartizanov gradski rival je Crvena zvezda i utakmice između ova dva rivala se često nazivaju "večiti derbi". Ove utakmice su uvek bike željno iščekivane i vrlo spektakularne , ali zbog slabijeg kvaliteta fudbala u posljednjim godinama, kao i velike količine nasilja i huliganizma , je izazvao pad posjećenosti. Derbi igran 11. maja 2005. u polufinalu kupa Srbije i Crne Gore je posjetilo 8.000 gledalaca, što je najmanje u istoriji. Najveća posjećenost je bilo oko 108.000 gledalaca. Iako je prvi derbi dobila Crvena zvezda, Partizan još uvijek drži rekordnu pobjedu 7-1.\nStadion Partizana u prvom periodu primao je 55.000 gledalaca, ali je zbog pooštrenih kriterijuma međunarodnih fudbalskih asocijacija, posebno u domenu bezbjednosti i komfora gledalaca, gledalište rekonstruisano 1998., ugrađena su sjedišta, prošireni prolazi za ulazak i izlazak publike, montirana savremena oprema, pa je time gledalište svedeno na 32.710 mjesta.


Dodik: BiH bez tutora ne može, ali tutorstvu se nazire kraj - 12.01.2019, Sputnik Srbija\nDodik: BiH bez tutora ne može, ali tutorstvu se nazire kraj\nPredsedavajući Predsedništva BiH Milorad Dodik izjavio je da histerija u Federaciji BiH, koja je pokrenuta povodom obeležavanja Dana Republike Srpske, potvrđuje... 12.01.2019, Sputnik Srbija\n18:46 12.01.2019 (Osveženo: 03:51 26.08.2021)\n© Sputnik / Radoje PantovićPredsednik RS Milorad Dodik\nPredsedavajući Predsedništva BiH Milorad Dodik izjavio je da histerija u Federaciji BiH, koja je pokrenuta povodom obeležavanja Dana Republike Srpske, potvrđuje da je BiH daleko od unutrašnjeg dogovora i da je njen opstanak jednako upitan danas kao i 1992. godine kada je Alija Izetbegović žrtvovao mir za BiH.\n„Ni 1992. godine muslimani-Bošnjaci nisu bili spremni da prihvate da ovde žive i drugi narodi, koji polažu jednako pravo na zemlju u kojoj su rođeni i na kojoj vekovima žive. Danas, 27 godina kasnije, i dalje ne prihvataju tu činjenicu, samo što, umesto oružjem, medijskom i političkom hajkom pokušavaju da, prvenstveno Srbima, kažu da nemaju pravo da slave dan kada je nastala Republika Srpska“, rekao je Dodik za Srnu, prenosi RTRS.\nSvečana akademija u Banjaluci: Republika Srpska je sve više država (video)\n9 Januar 2019, 14:04\n„I umesto da se odluče na dijalog i politiku mogućeg, bošnjački političari biraju histeriju koja će se samo njima obiti o glavu. Onoga dana kada su osporili 9. januar kao Dan Republike Srpske pred Ustavnim sudom, oni su pokušali da ospore naše pravo na postojanje, koje nam čak garantuje i mirovni sporazum na kojem je i nastala današnja BiH“, naveo je Dodik.\nDodik je rekao da je novina u toj histeriji pokušaj disciplinovanja i hrvatskog naroda, drugog od tri konstitutivna naroda, sporenjem prava njegovim predstavnicima da prisustvuju svečanostima organizovanim povodom Dana Republike Srpske, čime političko Sarajevo pokušava da poruči da su izborom Željka Komšića za hrvatskog člana Predsedništva dobili „autorska prava“ nad Hrvatima.\n„Sve što gledamo i slušamo poslednjih dana iz FBiH nam govori da se tamo sistematski neguje javnost koja ne prihvata realnost, odnosno Republiku Srpsku, što automatski u Srpskoj proizvodi javnost koja ne prihvata BiH“, kazao je Dodik.\nOn je dodao da medijski linč onih koje su smeli da linčuju, a koji su došli u Banjaluku 9. januara, nije ništa drugo do pokušaj zastrašivanja i izolacije Srpske, koju je nakon 27 godina postojanja teško izolovati, preneo je Tanjug.\n„Videli smo kako je na stub srama stavljen ambasador Hrvatske, ali to moćno Sarajevo slične poruke nije smelo da uputi ambasadorima Rusije ili Srbije, koji su takođe bili na obeležavanju Dana Republike. Sve to govori da političko Sarajevo ne napušta politiku autizma, koja nas sve vraća na početak, na unitarističke ambicije Bošnjaka prema BiH“, zaključio je Dodik.


TotalCar.rs » Od Surčina do Obrenovca 198 miliona dolara\nOd Surčina do Obrenovca 198 miliona dolara\ndeonica, novo, putevi, Srbija\nSkupština Srbije potvrdila je u utorak Ugovor o oko 198 miliona dolara zajma od kineske Eksport-import banke za izgradnju deonice auto-puta Sučin – Obrenovac. Kredit je uzet po kamatnoj stopi od 2,5 odsto godišnje, a primalac tog kredita je Ministarstvo finansija Srbije.\nRadovi na izgradnji nove deonice Koridora 11 između Surčina i Obrenovca, u dužini od 17,6 kilometara, trebalo bi da počnu u martu sledeće godine. Ugovoreno je da radovi traju 32 meseca, a izvodiće ih China Communication Construction Company. Ugovorom je predviđeno učešće kineskih partnera u tom projektu od 51 odsto, a domaćih firmi 49 odsto.\nOva deonica počinje petljom kod Surčina na vezi ovog auto-puta sa obilaznicom oko Beograda i pruža se kroz sremsku ravnicu pored naselja Jakovo i Boljevci.\nNa desnu obalu Save prelazi mostom dugim 1.831 metar. Završava se još jednom petljom kod Obrenovca, na raskrsnici sa selom Mislođin, gde se spaja sa deonicom ka Ubu, odnosno sa Koridorom 11.\nNa trasi će biti izgrađeno 11 mostova i nadvožnjaka, uključujući i novi most preko Save u dužini od 1.800 metara.Predviđena je izgradnja auto-puta u punom profilu, sa po dve vozne i jednom zaustavnom trakom.\nSkupština je u utorak potvrdila i dva sporazuma Srbije i Međunarodne banke za obnovu i razvoj o potvrđivanju zajmova za dodatno finansiranje Koridora 10 od 35 miliona evra i za razvoj i restrukturiranje državnih preduzeća u iznosu od 89,8 miliona evra. Poslanici su usvojili i autentično tumačenje odredaba člana 48 Zakona o izvršenju i obezbeđenju i autentično tumačenje odredaba člana 1 i člana 53 Zakona o eksproprijaciji.\nRender: Porsche 911 (991) Turbo Cabriolet (2013)


BalkanMagazin :: Grčka napušta ugalj\nčetvrtak, 25. februar 2021 15:43\nGrčka je bila jedna od prvih zemalja koje su podržale novi cilj Evropske unije da se emisija gasova sa efektom staklene bašte smanji za 55 odsto, a prepoznata je i kao država koja je postigla najupečatljiviji napredak u napuštanju uglja. Istovremeno, preduzima značajne korake kako bi obezbedila energetsku efkasnost kroz razvoj sistema za korišćenje obnovljivih izvora energije. (Grčka namerava da elektroenergetski poveže sva svoja ostrva do 2040. godine. Foto: Pixabay)\nNacionalni energetski i klimatski plan Grčke za 2020-2030. u potpunosti prati ciljeve Evropske unije u pogledu smanjenja štetne emisije gasova za 55 odsto do kraja ove decenije.\nU tom smislu, ova mediteranska zemlja namerava da koristi prirodni gas, osnaži procese digitalizacije potrebne za pametne elektroenergetske mreže, kao i da elektroenergetski poveže sva svoja ostrva do 2040. godine. U prvoj polovini 2020. na svoju elektromrežu je već priključila 110 novih vetroturbina, a planira i pokretanje jednog od najvećih fotonaponskih projekata u Evropi.\nSve ove aktivnosti deo su plana koji vodi smanjenju, ali i potpunom ukidanju zavisnosti energetskog sistema od upotrebe fosilnih goriva.\nGrčka namerava da posle 2023. godine zadrži samo 660 megavata kapaciteta na lignit, podvukao je Laslo Sabo, direktor Regionalnog centra za energetske politike.\nGrčka planira da poveća korišćenje obnovljivih izvora energije sve dok 60 odsto ukupno proizvedene električne energije ne bude dobijeno iz tih izvora. (Izvor: Pixabay)\nOtklon od uglja glavni prioritet\nPostupno izbacivanje lignita i drugih vrsta uglja je glavni prioritet za Grčku, ocenila je Aleksandra Sduku, generalna sekretarka za energetiku i mineralne resurse pri grčkom Ministarstvu životne sredine, uz ocenu da je “to nešto o čemu se ne može pregovarati, i što će se dogoditi“.\n“Dekomisija postrojenja na lignit je naš glavni prioritet, uz paralelno širenje korišćenja obnovljivih izvora energije sve dok 60 odsto ukupno proizvedene elekrične energije ne bude dobijeno iz tih izvora”, rekla je Sduku, tokom atinskog Energetskog dijaloga održanog 17 i 18. februara.\nSekretarka je identifikovala i izazove koje će povlačiti postupno ukidanje lignita, u vidu posledica po lokalnu ekonomiju i potrebe za većom fleksibilnošću unutar elektroenergetskog sistema.\nS tim u vezi, grčka vlada ima investicioni program od 3,5 milijardi evra za nadogradnju mreže kako bi ona funkcionisala u bilo kojim uslovima.\nGrčki plan za nacionalni prenosni i distributivni sistem oslanja se na četiri stuba.\nTo podrazumeva korišćenje prirodnog gasa i jačanja procesa digitalizacije potrebnih za osavremenjivanje elektroenergetske mreže, kao i razvoj nacionalne strategije za skladištenje energije i elektroenergetsko umrežavanje svih grčkih ostrva do 2040. godine.\nPrema rečima sekretarke Sduku, ovaj sveobuhvatni plan se takođe odnosi na podršku unapređenju već postojećih i novih međunarodnih interkonektora za prenos električne energije, uključujući one sa Bugarskom, Kiprom i Egiptom.\n“To je važan politički znak za buduće investicije u regionu i u skladu je sa “zelenim planom” EU, prokomentarisao je Nikolas Kuen, službenik za međunarodne odnose u Glavnoj upravi za energetiku Evropske komisije, i primetio: “Biće prepreka, i postupno ukidanje uglja mora da se planira dosta vremena unapred, zajedno sa ulaganjima u obnovljive izvore energije“.\nPostupno izbacivanje lignita i drugih vrsta uglja je glavni prioritet za Grčku. (Izvor: Pixabay)\nAtraktivnost obnovljivih izvora\n“Energija sunca i vetra je danas širom sveta vrlo atraktivna za proizvodnju električne energije, posebno kada je reč o fotonaponskim sistemima, čija je cena za 90 odsto niža nego pre pet-šest godina, i koji se u poređenju s drugim tehnologijama veoma lako instaliraju”, primetio je Sotiris Kapelos, predsednik odbora direktora Grčkog udruženja proizvođača električne energije iz solarnih sistema (HELAPCO) uz ocenu da se iz tog već može izvesti zaključak da obnovljivi izvori mogu da zamene lignit.\nGrčka će biti dom za jedan od najvećih fotonaponskih projekata u Evropi, pošto je Evropska banka za obnovu i razvoj odlučila da uloži 75 miliona evra za pokretanje inicijativnog OIE projekta najširih razmera upravo u ovoj zemlji sa ukupnim planiranim instaliranim kapacitetom od 204 megavata.\nŠto se tiče korišćenja vetra, prema statističkim podacima koje je objavilo Grčko naučno udruženje za energiju vetra (ELETAEN), ta zemlja je na svoju mrežu u prvoj polovini 2020. godine priključila 110 novih vetroturbina ukupnog izlaznog kapaciteta od 287,3 MW, što je porast od osam odsto u odnosu na kraj 2019. godine, i što je kumulativni instalirani kapacitet zemlje podiglo na 3.884 megavata.\nTehnologija se mora primeniti, rekao je Sotiris Kapelos. “Ne možemo da predvidimo sa kojom količinom energije će obnovljivi izvori puniti sistem, pa probleme koji se odnose na skladištenje moramo da rešimo baterijama i vodonikom“.\nUloga vodonika i alternativnih goriva\nGrčka vlada planira da podrži razvoj elektromobilnosti i ekonomiju zasnovanu na vodoniku, naročito kada su u pitanju energetski intenzivne industrije kod kojih je malo verovatno da će “zelena električna energija” u potpunosti zadovoljiti potrebe.\n“Elektromobilnost ne može sama da pokrije dekarbonizaciju transportnog sektora, tako da ćemo podržavati korišćenje nisko-ugljeničnih i drugih goriva za transport, kao što su vodonik, gorivne ćelije i tečni prirodni gas, što važi i za pomorski i drumski prevoz robe teškim vozilima”, objasnila je Aleksandra Sduku.\nGrčka vodonična strategija je u fazi pripreme i mogla bi da bude izrađena do septembra.\n“Generalno gledano, u Evropi do 2040. moramo da povećamo upotrebu vodonika na 80 gigavata, od čega 40 gigavata u EU i isto toliko van Unije, u zemljama poput Maroka ili Ukrajine“, rekao je Jorgo Šacimarkakis, generalni sekretar industrijske grupacije Hydrogen Europe, dodavši: ”Grčka je važna zbog projekata postepenog ukidanja lignita i drugih ugljeva“.\nŠacimarkakis je podsetio da su samo dvema zemljama u EU dostupne i energija vetra i solarna energija, a to su Portugalija i Grčka, što je još jedna dobra vest kada se ima na umu upotreba “zelenog vodonika“.\n”Zeleni plan” EU podrazumeva da se sve događa po mehanizmu za pravednu tranziciju, kao i da se niko ne ostavlja po strani, posebno ne osetljive i ranjive društvene grupe.\nPrema oceni Nikolasa Kuena iz Evropske komisije postupno izbacivanje uglja je projekat pravedne tranzicije. Ističe da Komisija prihvata svakoga ko je otvoren za saradnju i da se kroz davanje pozitivnih primera može dostići cilj koji je od značaja za ceo region.


Alice to Zouroku — Bg-Anime\nPočetna / 2017 / Sezona proleće 2017 / Alice to Zouroku\nNaziv: Alice to Zouroku\nPremijera: 2. april, 2017.\nPriča se vrti oko devojčice koja se zove Sana koja jedno od dece koja imaju moć “Alisin san”, koja joj omogućava da materijalizuje šta god zamisli. Nakon što pobegne iz laboraorije gde su je držali kao zamorca, ona završava u normalnom svetu gde sreće matorca koji se zove Zouroku, ali se postavlja pitanje: Da li će joj on pomoći?\nIako ne ljubim išta što na sebi nosi etiketu “Alisa”, ovo deluje kao nešto što bi moglo da ima potencijala, ali samo zato što je tu nadrkani matorac koji bi mogao da učini celu priču interesantnijom. Naime, ukoliko bi se serija fokusirala samo na devojčicinu “posebnost” serija bi definitivno bila izgubljena u moru sličnih, ali ako bi se ubacio dobar humor, onda bi ovo moglo da prođe kao interesantna stvar. Videćemo na šta liči posle epizodu, ili dve.\nKategorije: 2017, Sezona proleće 2017 Oznake: avantura, Misterija, Seinen\nBudite prvi koji će napisati recenziju “Alice to Zouroku” Odustani od odgovora


Mikelsen je želeo da opravda očekivanja favorita na ovom reliju i uspeo je u tome. Norvežanin je prošlu sezonu u WRC-u završio na trećoj poziciji. Ali nakon neočekivanog povlačenja svog Volksvagen tima za ovu sezonu nije mogao da nađe takmičarski tim sa kojim bi nastupao u WRC kategoriji.\n"Uradili smo dobar posao i ja sam srećna zbog toga, ali se nadam da ću uskoro biti u WRC kategoriji, gde i pripadam. To je veoma teško, ali mi pokušavamo da pronađemo neka rešenja ", rekao je norvežanin, čijia je Fabija R5 nosila retro izgled Škode koja je pre četrdeset godina pobedila na WRC Reliju Monte Karlo.\nMikelsenov najveći rival na WRC Reliju Monte Karlo je bio Jan Kopecki, on je odnosu na trćeplasiranog Brajana Boufiera sa Ford Fiestom R5 reli završio sa prednošću od 3:11,3 minuta. Erik Kamil koji je prošle godine nastupa u WRC kategoriji ove godine je opet u WRC2, a na prvom reliju sezone je zauzeo četvrtu poziciju, sa zaostatkom od 9:5,8 minuta. Kventin Gilbert i Emil Bergkvist imaju zaostatak od 11:36,8 minuta, odnosno 27:11,8 minuta.\nDa li je Skodin model koji je pre 40 godina pobedio na Monte Carlu nosio naziv bas octavia?\nŠkodin model sa kojim su pre četrdeset godina Baclav Blahna i njegov suvozač Lubislav Hlavka trijumfovali na Reliju Monte Karlo nosio je naziv Škoda 130 RS, koja je imala motor od 1300 kubika.


Nesreća u Čačku - devojka spala sa motora, vozač nastavio dalje FOTO\nIzvor: B92, 28.Feb.2021, 21:05\nČačak -- U Ulici Ilije Garašanina u Čačku, u naselju Košutnjak, večeras oko 18 časova došlo je do saobraćajne nezgode.\nNezvanično, usled neprilagođene brzine vozač motora potpuno izgubio kontolu, udario o ogradu i survao se na trotoar.\nU tom udesu, na mestu suvozača nalazila se mlada devojka zadobila je teške povrede glave i noge.\nKako očevici navode, vozač je nastavio dalje, a povređena devojka ostala da leži u polusvesnom stanju na trotoaru.\nNa lice mesta stigla je Hitna pomoć i devojka je prebačena na urgentni centar čačanske bolnice, a ubrzo je stigla i policija koja će utvrditi sve okolnosti zbog kojih je došlo do ove saobrajne nezgode.\nNa lice mesta stigla je Hitna pomoć i devojka je prebačena na urgentni centar..U Ulici Ilije Garašanina u Čačku, u naselju Košutnjak, večeras oko 18 časova došlo je do saobraćajne nezgode...Nezvanično, usled neprilagođene brzine vozač motora potpuno izgubio kontolu, udario o ogradu i survao...


Niš, 12. decembar 2021.\nPredsednik Republike Srbije Aleksandar Vučić danas je u Nišu, zajedno sa potpredsednikom Vlade i ministrom odbrane Nebojšom Stefanovićem i ministrom finansija Sinišom Malim, održao sastanak sa predstavnicima odbrambene industrije iz cele zemlje.\nVučić je u obraćanju novinarima nakon sastanka rekao da je tom prilikom doneta odluka da se domaća namenska industrija pomogne sa 145 miliona evra već u prvom kvartalu 2022. godine.\nNašli smo način da uložimo pomenuta sredstva, uz striktnu kontrolu Ministarstva finansija, u kupovinu novih proizvodnih pogona, mašina i opreme, kako bismo mogli da osavremenimo naše fabrike i podstaknemo bolju proizvodnju, rentabilnost i bolje proizvode za našu vojsku, objasnio je on.\nTakođe, kako je dodao, danas je doneta odluka i da država u naredniih pet godina naruči opremu, naoružanje i oruđe – vozila i ubojna sredstva, municiju, mine rakete od domaće namenske industrije u vrednosti od 1,25 milijardi evra.\nTo će biti dodatni podsticaj za razvoj namenske industrije i ogroman napredak u kupovini od strane Vojske Srbije, ukazao je predsednik i preneo da su sastanku prisustvovali predstavnici svih 13 naših fabrika odbrambene industrije i tri remontna zavoda – TRZ Čačak, TRZ Kragujevac i "Moma Stanojlović", kao i njihova zavisna preduzeća.\nOpredelili smo značajan novac za remontne zavode, za „Momu Stanojlović“, TRZ Čačak i TRZ Kragujevac, naveo je Vučić i poručio da će razvoj vojske biti značajno ubrzan u narednom periodu.\nPredsednik je prethodno na Vojnom aerodromu "Narednik-pilot Mihajlo Petrović" prisustvovao demonstraciji dejstava helikopterske jedinice Ratnog vazduhoplovstva i pripadnika 63. padobranske brigade Vojske Srbije.\nVučić se juče, drugog dana posete Nišavskom okrugu, sastao sa vrhom Ministarstva odbrane i Vojske Srbije, sa kojima je razgovarao o potrebama sistema odbrane i ulaganjima u vojsku.\nOn je prisustvovao i prikazu rada diviziona samohodnih top haubica "NORA B-52 M15" po temi "Divizion u podršci pešadijskim i oklopnim jedinicama u napadu", u okviru kojeg su prikazana dejstva novoformiranog haubičko-topovskog diviziona Mešovite artiljerijske brigade Vojske Srbije.\nPredsednik je posetio i Doljevac, gde je obišao renoviranu Javnu biblioteku, gde ga je dočekala potppredsednica Vlade i ministarka kulture i informisanja Maja Gojković.


Uzbuna zbog populizma: Da li je Evropa zakasnila? - Svet - Dnevni list Danas\nPočetna » Svet » Uzbuna zbog populizma: Da li je Evropa zakasnila?\nStranke koje su neprijateljski nastrojene prema idealu evropske solidarnosti, imigraciji i evru sve su jače u Evropi. Čuvari evropskog plamena probudili su se zbog rastućeg populizma, no svetski mediji se pitaju: Da li su zakasnili?\n0Piše: RSE 06. juna 2018. 11.41 Izmenjeno: 11.56\nBritanski dnevnik Tajms (The Times) piše da Španijom i Italijom, dvema velikim ekonomijama evrozone, sada upravljaju vlade koje su populističke ili se oslanjaju na one koji nemaju iskustva u upravljanju zemljom.\n„U Briselu, koji je pokazao svoje najgore nagone u podršci proevropski orjentisanom predsedniku Serđu Matareli (Sergio Mattarella) protiv italijanske koalicije prošle nedelje, kao i u Berlinu, Parizu i severnim prestonicama, postoje informacije da je stari politički pejzaž u opasnosti,“ ocenjuje list.\nDodaje se i da su stranke koje su neprijateljski nastrojene prema idealu evropske solidarnosti, imigraciji i evru sve jače i mogu da dođu na vlast, prenosi Radio slobodna Evropa.\nList navodi i primer predsednice Nacionalnog fronta u Francsukoj Marin Le Pen (Marine Le Pen), koju je prošle godine porazio sadašnji francuski predednik Emanuel Makron (Emmanuel Macron), što je uticalo na populističku plimu.\nPopulizam pobeđuje širom Evrope, rekao je Dominik Reine (Dominikue Reinie), pariski akademik koji je dugo pratio Nacionalni front.\n„Na svim izborima kriza se produbljuje uprkos komentatorima koji kažu da to nestaje i da se vraćamo u normalu“, rekao je on, i dodao da je moguće da će anti-sistemske, anti-EU partije dobiti većinu na evropskim parlamentarnim izborima narednog maja.\nNajavljuje se i da će lideri Francuske i Nemačke, čiji su prethodnici kreirali Evropsku uniju pokušati da poprave postojeće stanje tako što će napraviti zajednički plan na samitu EU krajem juna.\nStranka koja se protivi migraciji traži pobedu na izborima u Sloveniji\nEvropskim populizmom bavi se i Fajnenšl Tajms (Financial Times) koji kao primer uzima Sloveniju, gde je stranka koja se protivi migraciji i koju podržava mađarski premijer Viktora Orbana (Orbán Viktor) osvojila najveći broj glasova.\nList ocenjuje i da je ovo posledica poslednjih izbora u Evropi na kojima su partije koje su protiv migracije ojačale i dodaje da Slovenija graniči sa Italijom, Austrijom i Mađarskom, zemljama u kojima je desnica ojačala.\n„Predsednik Slovenačke demokratske partije Janez Janša je koristio retoriku sličnu Orbanu i njega je mađarski premijer podržao tokom kampanje,“ piše FT.\nOn kaže da se „efekat Orbana nije dogodio“.\nO vezama Janše i Orbana piše i Njujork Tajms (New York Times) koji ocenjuje i da je Orban postao heroj desnice sa svojim otvorenim napadima na liberalnu demokratiju.\nList tvrdi i da su u poslednje dve godine, mađarski biznismeni bliski Orbanu uložili ili pokrenuli nekoliko desničarskih medija u Sloveniji i Makedoniji.\n„Prvi je Skandal24, senzacionalistički časopis čiji je cilj bio da Janšine protivnike proglasi ludima, a drugi je televizijski kanal Nova24TV, koji je pokrenuo alarmantske izveštaje o migrantima – a takođe je dobio i „ekskluzivni“ intervju sa Orbanom u maju,“ navodi NYT.\n„Većinski vlasnik Skandal24 je Peter Šac (Peter Schatz), mađarski biznismen blizak Orbanu,“ navodi list i dodaje da je u junu 2017. godine, Šac kupio većinski udeo u drugoj slovenačkoj medijskoj kompaniji „New Horizont“, koja objavljuje desničarski nedeljnik „Demokracija“.\n„Mesec dana kasnije, Šac – preko Novog Horizonta – stranci Janeza Janše posuđuje 60.000 eura ili skoro 70.000 dolara,“ kaže Zoran Mladenović, vrhovni državni revizor Slovenačkog revizijskog suda .\nNYT navodi i da je prošlog leta, Šac takođe preuzeo kontrolu nad Alfa TV, desničarskom televizijom u Makedoniji koja je dugo podržavala Nikolu Gruevskog, bivšeg premijera koji je najbliži saveznik Orbana.\nList zaključuje i da ako Janša uspe da formira Vladu, sloboda medija će se verovatno ponovo pojaviti kao problem u Sloveniji.\nMože li biti da se Evropa suočava sa još jednom egzistencijalnom krizom, šest godina nakon što je finansijska kriza pretila kolapsu evrozone? pita se CNN.\n„Naime, treća i četvrta najveća ekonomija u eurozoni – Italija i Španija – doživele su protekle nedelje političke zemljotrese. Italija će sada imati vladu pobunjenika s malo vere u „evropski projekat“. Španija će imati čudnu koaliciju ujedinjenu samo u izbacivanju nepopularnog konzervativnog premijera Marijana Rahoja (Mariano Rajoy). Španski birači verovatno će se suočiti sa trećim izborima za tri godine,“ piše CNN.\nAmerička mreža podseća i da je u 2012. godini Evropa imala svoj problem „PIGS“ (Portugal, Irska, Grčka, Španija): toksične banke, ogromne dugove i hronične budžetske deficite.\n„Sada ima „PHIGS“ iz 2018. godine: Poljsku, Mađarsku, Italiju, Grčku i Španiju,“ piše CNN i ocenjuje da su danas izazovi složeniji i raznovrsniji – ali imaju zajedničke korene u sve popularnijem razočaranju sa političkim meinstrimom.\n„Da bi pokušali uveriti ove svojevoljne članove, evropski zvaničnici razmišljaju o mogućnosti smanjenja velikodušne finansijske potpore bivšim komunističkim državama koje su se pridružile EU devedesetih godina. Budžet EU bit će pogođen kad Ujedinjeno Kraljevstvo izađe iz zajednice, a Poljska (koja dobiva oko desetine budžeta EU) i Mađarska mogle bi platiti cenu,“ navodi CNN.\nKada Britanija ode, Nemačka i Francuska će još jednom biti pokretači Evrope, kao što su bili kada je formirano originalno zajedničko tržište.


Dnevni horoskop za 3.12.2014. - Mali horoskop\nDnevni horoskop za 3.12.2014.\n3 Decembra, 2014 malihoroskop Dnevni horoskop 0\nVoljeti nekog, znači pristati da ostariš sa njim!\nDnevni horoskop za 3. decembar 2014.\nNekima od vas djavo naprosto ne da mira! Danas ćete imati jaku potrebu da se povjerite nekom prijatelju i to po pitanju vama vemo bitnih stvari. Trebali biste biti oprezni po pitanju toga šta, kako i kome govorite, jer je lako moguće da je osoba koju ste izabrali jedna od onih koji naprosto ne znaju da sačuvaju tajnu.


KUKA Innovation Award 2022 - Prijavi se i ti - Automatika.rs\nNaslovna Vesti Dešavanja KUKA Innovation Award 2022 – Prijavi se i ti\nNagrada za inovacije KUKA 2022 prvenstveno cilja interakciju robotskih sistema sa ljudima u oblasti medicinske primene. Ovo uključuje aplikacije sa direktnom interakcijom sa pacijentom za dijagnozu, rehabilitaciju, operaciju i druge oblike terapije. Koristeći robotski sistem, želeli bismo da ohrabrimo učesnike da poboljšaju našu sposobnost praćenja zdravlja i sprečavanja, otkrivanja, lečenja i upravljanja bolestima, kao i da testiraju i demonstriraju nove modele i alate za pružanje zdravstvene zaštite i nege. Osim toga, ciljamo na brigu o pacijentima i starijim osobama i podržavamo aktivnosti u toku rada bolnice.\nOd 2014. godine, cilj takmičenja je promovisanje i ubrzanje prenosa tehnologije iz istraživanja u industriju.\nIstraživački timovi iz celog sveta mogu predati svoje ideje za “Robotiku u zdravstvenom izazovu” do 7.januara 2022.godine. Međunarodni žiri stručnjaka će oceniti koncepte i odabrati pet finalista. Osim stručnjaka KUKA-e, u žiriju su i renomirani profesori i stručnjaci iz oblasti robotike, kao i stručnjaci iz medicinsko-tehnološkog sektora.\nU sledećem koraku, pet najboljih timova će implementirati svoje ideje sa KUKA LBR Med – prvim kolaborativnim robotom koji je posebno sertifikovan za integraciju u medicinske aplikacije. Konačni timovi će biti opremljeni robotom KUKA i sistemom za viziju kompanije Roboception, koji se sastoji od stereo senzora i pridruženih softverskih modula.\nPobednika čeka novčana nagrada od 20.000 evra. Nagrada je prvi put uručena na sajmu Automatica 2014.godine u Minhenu, Nemačka.\nZa više informacija posetite sledeći link – KUKA Innovation Award 2022\nkika lrb med\nPrethodni tekstMakedonija planira zajedničku investiciju u solarnu elektranu od 700 MW sa Srbijom i Albanijom\nSledeći tekstMožete se prijaviti za Smart Infrastructure webinare u septembru!


Možete da učestvujete u popisu ptica vodenih staništa - SRDA\nMožete da učestvujete u popisu ptica vodenih staništa\nDruštvo za zaštitu i proučavanje ptica Srbije (DZPPS) od 8. do 30. januara 2022. godine organizuje i sprovodi Međunarodni popis ptica vodenih staništa (International Waterbird Census – IWC). Ovo istraživanje započeto je davne 1966. godine i predstavlja jednu od najstarijih i najmasovnijih aktivnosti praćenja brojnosti divljih ptica na svetu, saopštio je DZPPS.\n– Zahvaljujući razgranatoj mreži članova, volontera i saradnika i ove godine ćemo se potruditi da obiđemo sva važna vodena staništa, beležimo i brojimo ptice, kao i stanje samih vodenih ekosistema. Posebnu pažnju ćemo posvetiti obilasku tokova Dunava, Save, Tise, Zapadne Morave, Drine i ostalih većih reka u Srbiji kako bi održali kontinuitet i mogli da upoređujemo podatke – kaže Marko Šćiban iz Društva za zaštitu i proučavanje ptica Srbije.\nDZPPS je pozvao sve zainteresovane koji žele da doprinesu zimskom popisu ptica da za pojašnjenja procedure i detaljna uputstva pišu na mejl iwc@pticesrbije.rs.\nčaplje Društvo za zaštitu i proučavanje ptica Srbije galebovi gnjurci guske labudovi Međunarodni popis ptica vodenih staništa patke ronci Važno


Jupiter 4. kući neretko ukazuje na razboritu, ambicioznu, brižljivu, velikodušnu i saosećajnu ličnost privrženu porodici. Uočljiva je naglašenija potreba za emotivnom sigurnošću koju može pružiti porodica i toplina porodičnog doma. Takođe, u mnogim situacijama je naglašen i preterani zaštitnički odnos prema članovima porodice a i potreba da se o njima brine, da im se pruža odgovarajuća nega i zaštita i da im se ugađa.\nDakle, može se reći da porodica zauzima centralno mesto u životu ove individue i mnoga stremljenja su usmerena u pravcu postizanja i održanja skladnih porodičnih odnosa. Prisutna su i nastojanja na ulaganju dosta truda, vremena, novca i mnogih drugih raspoloživih sredstava u opremanje porodičnog doma koji se zamišlja kao udobno, komforno i luksuzno mesto za boravak koje istovremeno odiše i toplinom i sigurnošću.\nPoložaj Jupitera u četvrtoj kući koja je vodena i angularna (ugaona) kuća daje snažne indicije za vođenje luksuznog porodičnog života kao i za prisutnu sposobnost da se od porodičnog doma napravi oaza mira, izobilja i spokojstva u kojoj će i članovima porodice biti veoma ugodno, prijatno i komforno. Luksuzan porodični život podrazumeva i češća zajednička putovanja na duže egzotične destinacije, luksuzan i raskošan enterijer porodične kuće/stana i posedovanje skupih brendiranih stvari, skupocene pokretne i nepokretne imovine, itd.\nMnoge osobe sa ovom pozicijom Jupitera poseduju i naglašen potencijal za dobijanje većeg nasledstva. Neretko je prisutno i veće interesovanje za posedovanjem većeg broja nekretnina i za trgovinom nekretninama što može biti naročito uočljivo u zrelijem i poznijem životnom dobu.\nOva individua će imati izraženiji poriv da tokom života stekne (zaradi) veće materijalno bogatstvo želeći da po broju stečenih nekretnina i vrednih stvari prevaziđe i nadmaši svoje pretke.\nInače, prema svojim precima, domovini, korenima i tradiciji se odnosi sa punim poštovanjem smatrajući sebe čuvarem porodičnih vrednosti. U mnogim životnim situacijama je uočljiv i jak uticaj roditelja na shvatanje životnih vrednosti i na moralno postupanje. Sloboda i pravda su vrednosni ideali koji se nalaze na samom vrhu hijerarhijske vrednosne lestvice i postupci u životu ove individue su u najvećoj meri motivisani težnjama za ostvarenjem tih ideala.\nKada su u pitanju porodični odnosi ovo je neretko u pitanju vrlo blaga i tolerantna ličnost puna empatije i razumevanja koja će se truditi da svojim bližnjima predstavlja podršku. Sa članovima šire familije nastojaće da izgrađuje što korektniji odnos ali dešavaće se da ponekad obeća i nešto što ne može da ispuni.\nJupiter u četvrtom polju neretko ukazuje na to da osoba potiče iz vrlo uticajne i ugledne porodice i da poseduje naglašen potencijal za osvajanje značajne rukovodeće pozicije na poslovnoj lestvici koja podrazumeva i neku visoku funkciju i jači društveni uticaj. Međutim, bez obzira na to, najveće životno ispunjenje joj dolazi kroz porodicu odnosno, osećanje sreće se u najvećoj meri aktivira onda kada dođe do nekog napretka i uspeha u porodici - tada oseća najveću životnu satisfakciju a zatim znatno lakše dolazi do dostizanja prosperiteta i na mnogim drugim životnim poljima.\nZa ovu indivuduu je karakteristično i to da može biti u većoj meri zainteresovana za proučavanje prošlosti tako da u predmet njenih interesovanja veoma lako mogu spadati arheologija, paleontologija, istorija i kolekcionarstvo.\nPogled na život i pristup stvarima u životu najčešće je vrlo pozitivan i optimističan uz prisutnu veru u bolje sutra i u pozitivan ishod budućih događaja.


Šarčević: petica više neće biti najviša ocena - Škola - Ringeraja.rs\n"U toku leta razrađujemo nekoliko modela, sve će zavisiti od snage pandemije. Učenje na daljinu nije dovoljno, posebno nije dobro za mlađe klince, naročito za prvake", kaže Šarčević\n"Ako bude moguće da deca dolaze u manjem broju, kombinovaćemo da to bude u različitim uzrastima, grupama, različitim nedeljama, škole će planirati rad kombinovano", istakao je ministar.\n"Posmatramo mnoge zemlje, sa Slovencima održavamo bliske kontake, sa određenim nemačkim pokrajinama i usaglasili smo se da ovaj model koji mi radimo rade i oni", rekao je Šarčević.\n"Postali smo evropske zvezde pa i nas pitaju, kombinacija modela poštujući pandemiju. Moramo da budemo obazrivi, svi ćemo biti na ispitu, i roditelji i škola", kaže ministar prosvete.\n"Tri godine radimo na reformama školskog sistema. Prave rezultate vidimo 2022. godine", kaže on.\nGovoreći o budućim brucošima, kaže da saradnja sa univerzitetima nikada nije bila bolja.\n"Ko god bude ministar, morao bi se u toku avgusta uraditi pravilnik za polaganje ispita onlajn, jer naš zakon to ne podržava", kaže Šarčević.\n"Videćemo 17. šta će se pojaviti kao još želja studenata", rekao je on i dodao da su dodatni rokovi u nadležnosti visokog obrazovanja.\nOn je istakao da će biti dovoljno ispitnih rokova\n"Moramo da se prilagođavamo, biće dovoljno rokova", kaže Šarčević.\n"U domovima žive najbolji studenti i koji su slabije situirani, vrlo se revnosni, brzo smo reagovali, primio sam ih, dogovorili smo se o benefitnim uslovima", rekao je Šarčević.\nU toku leta, studenti odlaze polako, neće ih biti više od 3.500, zaključio je Šarčević.


Vidovdan, veliki dan za Kraljevo i region – INFO PLUS\nHome > Politika > Vidovdan, veliki dan za Kraljevo i region\nPredsednik Srbije Aleksandar Vučić, sutra 28. juna u 12 časova, svečano će otvoriti međunarodni aerodrom “Morava” u Lađevcima. Za građane koji žele da prisustvuju ovom događaju Grad Kraljevo obezbedio je besplatan autobuski prevoz u 9h sa glavne autobuske stanice u Kraljevu.\n“To je veliki dan za Kraljevo koji će ostati upisan u istoriji,” izjavilo je ovih dana nekoliko gradskih funkcionera.\nZamenik gradonačelnika Kraljeva i član Gradskog odbora Srpske napredne stranke Vukman Rakočević istakao je danas da otvaranje aerodroma “Morava” ne bi bilo moguće bez podrške Predsednika Srbije Aleksandra Vučića. On je podsetio da je u prethodnih nekoliko godina u taj projekat uloženo oko trideset miliona evra i da je država samo u 2019. godini u opremanje aerodroma uložila više od milijardu dinara, što je jedna trećina ukupnog godišnjeg budžeta Grada Kraljeva.\n“Podsećanja radi, pre deset godina, jedanaest lokalnih samouprava iz okruženja je izvršilo opsežnu analizu i studiju izvodljivosti i opravdanosti otvaranja aerodroma “Morava” i tada je zaključeno da je itekako opravdano u ovom delu Srbije otvoriti aerodrom. Na oko sat vremena vožnje automobilom od aerodroma u Lađevcima živi 600 000 ljudi a na dva sata vožnje preko milion ljudi,” saopštio je Vukman Rakočević.\nOn je dodao da je u aerodrom “Morava” ugrađena, po rečima stručnjaka, najsavremenija oprema visokog kvaliteta i da se po otvaranju aerodroma očekuje najpre njegovo licenciranje a onda i razmatranje ponuda avio kompanija o letovima i destinacijama.\nPretpostavlja se da će prvi letovi biti organizovani za Tursku i Nemačku jer najviše ljudi iz ovog dela Srbije putuje u te dve zemlje.\n“Trebaće vremena, strpljenja i mnogo ozbiljnog rada da aerodrom “Morava” zaživi i mislim da smo u Srpskoj naprednoj stranci spremni da to postignemo u korist svih građana Kraljeva, celog regiona i države Srbije”, poručio je Rakočević.\nOn se zahvalio državi na ogromnoj podršci i pomoći koju pruža Kraljevu i pozvao je građane da u što većem broju prisustvuju sutrašnjem važnom događaju.


Vip mobile: Zajednička platforma za razvoj aplikacija | PC Press\nVip mobile: Zajednička platforma za razvoj aplikacija\n28. juli 2010. 19. juli 2017. Marko Herman\nVip mobile je objavio da je Telekom Austrija Grupa, čiji je član, jedan od osnivača Zajednice za veleprodaju aplikacija (WAC), a Hanes Amecrajter, izvršni direktor Grupe je imenovan za člana odbora WAC-a, sa mandatom od tri godine. Zajednica za veleprodaju aplikacija (WAC) je globalno udruženje vodećih svetskih mobilnih operatora, koje ima za cilj da deluje kao globalni interfejs između programera inovativnih aplikacija i krajnjih korisnika. Zajednica za veleprodaju aplikacija predstavlja otvorenu platformu za aplikacije, koja podržava svetske standarde i pruža idealnu osnovu za rad programera mobilnih aplikacija.\nOvim povodom, Hannes Amecrajter, izvršni direktor Telekom Austrija Grupe, izjavio je: “Svi mobilni operatori, članovi naše grupe, pridružili su se Zajednici za veleprodaju aplikacija, kako bi preko ove platforme na bolji način pružali informacije individualnim korisnicima i ponudili pravu dodatnu vrednost na osnovu šireg izbora inovativnih aplikacija i usluga. Programeri aplikacija će takođe imati koristi od ove platforme jer će im biti omogućen direktan pristup krajnjim korisnicima svih mobilnih operatora, članova nove organizacije. Uz to, nezavisnost platforme značajno povećava ukupan domet aplikacija. Ovaj raspon se kreće od usluga potrebnih svakom mobilnom korisniku na globalnom nivou do specifičnih programa za male ciljne grupe. Nedavno održani konkursi za razvoj aplikacija na tržištima Telekom Austrija Grupe pokazali su da su najtraženije one aplikacije koje su fokusirane na region”.\nU daljem razvoju Zajednica za veleprodaju aplikacija će značajno doprineti standardizaciji trenutno veoma segmentiranog tržišta mobilnih aplikacija. Zbog mnoštva dobavljača opreme i velikog broja operativnih sistema koji su na raspolaganju, razvoj aplikacija za veće ciljne grupe je veoma komplikovan, zahteva puno vremena i veoma je skup. Umesto suočavanja sa ovim teškoćama, Zajednica programerima nudi standardizovanu i stoga isplativu platformu na kojoj će moći da se otpočne i programira bilo koja usluga za mobilne i smart telefone. Ova platforma takođe promoviše bližu saradnju svih dobavljača uređaja za mobilne telefone.\nZajednica za veleprodaju aplikacija (WAC) je neprofitna organizacija koja se finansira iz provizije na prodaju aplikacija, a osnovana je 1. jula 2010. godine. Pored Telekom Austrija Grupe, među osnivačima je 16 vodećih mobilnih operatora, kao što su: AT&T (SAD), China Mobile (Kina), NTT Docomo (Japan), Vodafone Group (Velika Britanija), France Telecom (Francuska), Deutsche Telekom (Nemačka), Telecom Italia (Italija) i Telefonica (Španija). Prema pravilima poslovanja zajednice, mobilni operatori mogu korisnicima da ponude aplikacije besplatno ili uz nadoknadu. Model podele prihoda garantuje raspodelu između operatera, Zajednice i programera na osnovu individualnih dogovora. Kroz ovakav model poslovanja, Zajednica za veleprodaju aplikacija omogućava kreiranje privlačnih i konkurentnih cena aplikacija. U budućnosti su planirani lokacijski servisi, a prema podacima Svetske GSM asocijacije ukupan broj korisnika mobilnih telefona u zemljama osnivačima Zajednice za veleprodaju mobilnih aplikacija je tri milijarde.\nTagovi: Mobilne aplikacije, Prodaja aplikacija, Telekom Austria, Vip mobile, WAC\n← Ako je gužva na putu, preletite je…\nYouTube snima film “Life in a day” →


Prijatelji - Baseball Club 7 Crowns Kraljevo\nPrijatelji BK 7 Kruna Kraljevo\nVeliku podršku u samom nastanku našeg kluba pružio je Nikola VUČEVIĆ - Vučko generalni sekretar Bejzbol saveza Srbije. Podrška se ogledala u prvoj bejzbol opremi koju nam je uručio Vučko, dokumentaciji koja je bila potrebna za formiranje kluba, kao i u savetima i prijateljstvu koje stalno pruža našem klubu. Nikola VUČEVIĆ je inače jedan od prvih ljudi srpskog bejzbola, koji mnogo doprinosi promocji ovog sporta. Igrač je BK Beograd '96 i zajedno Filipom AČANSKIM vodi BK Novi Sad, inače AČANSKI je Komesar takmičenja BSS, a VUČEVIĆ je njegov pomoćnik.\nDokaz promene tradicije starog rivalstva u svemu, a posebno u sportu između Kraljeva i Čačka je prijateljstvo između BK "Angles" - Čačak i BK "7 Kruna" - Kraljevo. Čačanski "Anđeli" kako u bejzbolu tako i u američkom fudbalu su više nego bratskim odnosima sa našim klubovima BK 7 Kruna i KAF Royal Crowns. Za tako dobru sasradnju sa čačanske strane najzaslužniji je Marko NIKOLIĆ, koji je praktično lider oba čačanska kluba. Marko je do sada u više navrata podržao i pomogao aktivnosti BK 7 Kruna, a poslednji put je to bilo na takmičenju za Trofej Beograda 2007., kada su dvoje igrača našeg kluba nastupili za čačanski tim juniora. Marko NIKOLIĆ je lider i jedan od osnivača KAF Angels i BK Angels, studira međunarodne odnose na FPN u Beogradu.\nGlavni trener KAF Kraljevo Royal Crowns, je do sada u svemu aktivno pomagao BK 7 Crowns. Dobra saradnja bejzbol i kluba američkog fudbala će se i ubuduće nastaviti i još više razvijati, upravo zahvaljujući tome što su osobe poput SENIČIĆA lideri u tim klubovima. SENIČIĆ je po profesiji profesor matematike i informatike, a od leta 2007.godine je i član reprezentacije Srbije u američkom fudbalu, na mestu pomoćnika selektora zaduženog za koordiniranje ofanzivnom linijom nacionalnog tima.\nPomoćni trener KAF Kraljevo Royal Crowns, aktivno pruža podršku razvoju bejzbol kluba 7 Kruna, već duže vreme. Veoma je mnogo pomogao našem klubu tokom trenažnog procesa uključivši se kao jedan od bejzbol igrača. Takođe Marko radi veoma mnogo dobrih stvari za kraljevački klub američkog fudbala, na trenerskoj pozicjii defanzivnog koordinatora. Korićanac je inače bivši igrač kragujevačkog KAF "Wild Boars", i poseduje veliko iskustvo i znanje u tom sportu, baveći se njime veoma dugo. Marko Korićanac je na kraju studija medicine i nakon toga postaće i klubski doktor.\nTrener i igrač COOMBS je u Srbiji prihvaćen kao pravo osveženje za naš bejzbol. Amerikanac koji je postao čačanin, uvek se rado odaziva da pomogne razvoj bejzbola i u drugim gradovima, pa tako i u Kraljevu. Kada je naš klub u proleće 2007.g promovisao bejzbol po osnovnim školama, COOMBS se rado odazvao da zajedno sa Markom NIKOLIĆEM održi jedan pokazni trening i tako spremi naše trenere za prve predstojeće treninge sa juniorskim pogonom 7 Kruna. Trening sa selektorom Kumbsom je bio veoma koristan za naš klub kao dopuna i podsećanje na usvojena znanja sa ranije održane klinike za trenere. Chris COOMBS je ujedno trener-igrač BK i KAF "Angels" Čačak i od 2007. godine selektor bejzbol reprezentacije Srbije, istovremeno nastupa i kao igrač BK Beograd '96 u međuregionalnoj Interligi. COOMBS je po profesiji prosvetni radnik koji je sa suprugom nastanjen u Čačku, gde radi na promociji bejzbola i pomaže aktivnosti čačanskog kluba američkog fudbala.\nČovek koji dosta dobrih stvari radi za klub američkog fudbala u kojem je potpredsednik i tim menađžer. Naš bejzbol klub sa njim je imao odličnu saradnju i podršku u svim dosadašnjim aktivnostima. Između ostalog zahvaljujući Bojanovom anganžmanu KAF Kraljevo Royal Crowns, a tako i BK 7 Crowns imaju obezbeđen stalni teren za treninge. OTAŠEVIĆ će uskoro uspešno okončati studije sportskog menadžmenta, tako da će moće još više da se posveti sportu koji voli, koristeći stečena znanja i veliko iskustvo koje je stekao u dosadašnjem radu.\nRB prvog tima Kraljevo Royal Crowns i glavni trener Flag Football Tima KAF RC, je zajedno sa trenerom BK 7 Crowns prvi krenuo u promociju bejzbola i američkog fudbala po kraljevačkim osnovnim školama. Tom prilikom je pružio veliku pomoć u organizovanju i sprovođenju promocije našeg kluba i bejzbola kao sporta. Kao prijatelj ljudi koji vode klub, logično i prijatelj samog kluba. TODOROVIĆ je inače nakadašnji košarkaš KK "Mašinac", a oprobao se i u drugim sportovima, poseduje veliko iskustvo u bavljenju sportom i odslikava vrednosti pozitivnog timskog duha i osobe kojoj je sport doprineo u građenju karaktera.


Izmenama Zakona o zaštiti potrošača do većih prava potrošača\nTanjug 8. septembra 2021. 15:05\nBEOGRAD – Predsednik pokreta za zaštitu potrošača Petar Bogosavljević povodom rasprave o izmenama Zakona o zaštiti potrošača koja je u toku u Skupštini, kaže da je vrednost rasprave i izmene tog zakona u tome što će ,kako navodi, uticati na bolju primenu postojećih zakonskih rešenja.\nBogosavljević je za TV Tanjug rekao da je najveća novina kada je reč o izmenama Zakona o potrošačima to što je tom zakonu priključen deo odredaba koje se odnose na zaštitu korisnika turističkih usluga.\nNa pitanje da li misli da će izmene Zakona o zaštiti potrošača dovesti do toga da se stvari u praksi poboljšaju, Bogosavljević kaže da smatra da će one dovesti do pozitivnih promena, ali da neće doprineti onoliko koliko bi doprinela odgovarajuća potrošačka politika koju kreira i sprovodi Vlada.\n„Objektivno gledano mi imamo velike otpore prema primeni Zakona o zaštiti potrošača po smernicama UN i sa regulativom Eu na koju se poziva i predlagač ovog zakona, jer je obaveza da se izvrši usklađivanje, ali suština je da postoje različiti otpori iz različitih interesa“, rekao je Bogosavljević.\nPrema njegovim rečima najvažnije je da se donesu izmene zakona koje bi načelno trebalo da poboljšaju status potrošača, ali da se odmah posle toga krene u rad ka adekvatnoj primeni.\nKomentarišući to što trgovci odbijaju da prihvate reklamaciju kupca jer proizvod nema originalnu ambalažu, Bogosavljević kaže da će se usvajanjem izmena zakona to promeniti, iako ističe da je oduvek u zakonu postojala odredba da ambalaža ne može da bude uslov za ostvarivanje prava na reklamaciju, ali da je problem u neadekvatnoj primeni zakona.\n„Dobar deo trgovaca je primenjivao ovu odredbu i nije uslovljavao da se vrati ambalaža prilikom ostvarivanja prava na zamenu proizvoda koji je neispravan, posebno u prvih šest meseci kada je očito da se radi o fabričkoj greški“, navodi on.\nIstakao je da potrošači nisu dovoljno upoznati sa tim da fiskalni račun nije više uslov za ostvarivanje prava na reklamaciju, a kako kaže, to se posebno odnosi na zakonsku odredbu da bi potrošac trebalo da napravi fotokopiju fiskalnog računa da bi mogao posle dve ili tri godine da dokaže da je kupuo određeni proizvod.\n„Vi trgovca treba da obavestite kada ste kupili proizvod, a on u svojoj dokumentaciji u elektronskoj formi može brzo da dođe do tog podatka, dokaz postoji i potrošač ne treba da izgubi više vremana na to, a ako ne može da dođe do dogovora, postoji i sudski spor“, objasnjava Bogosavljević.


"Upućujem iskrene čestitike Tijani Bogdanović na osvojenoj bronzi na Evropskom prvenstvu u tekvondou", istakao je Vučić na Tviteru.\nČestitkama se priključila i Ana Brnabić, predsednica Vlade Srbije.\n"U nadmetanju sa ozbiljnim protivnicama dokazali ste da sportski duh, upornost i uporan rad dovode do postavljenog cilja. Želim Vam još mnogo uspeha u Vašoj sportskoj karijeri", navodi se u čestitki premijerke Brnabić.\nTijana Bogdanović je do odličja u Rusiji došla pobedama nad Slovenkom Anom Petrušić (17:6) i Mađaricom Lusi Patakfalvi (posle zlatnog boda), ali je u polufinalu poražena. Bolja od nje bila je domaća takmičarka Tatjana Kudašova sa 16:15.\nEvropsko prvenstvo u tekvondou


Smanjenje perioda adaptacije igrača: Dvije nove selekcije uključene u Akademiju FK Sarajevo\nNaslovnica SPORT BiH Smanjenje perioda adaptacije igrača: Dvije nove selekcije uključene u Akademiju FK Sarajevo\nDvije selekcije koje su do sada bile u sklopu Škole fudbala Asim Ferhatović Hase, U-16 i U-18, od sada su sastavni dio Akademije FK Sarajevo.\nPolaznici time dobivaju status Akademaca FK Sarajevo, te će trenirati bez novčanih naknada.\n“Priključenje ove dvije selekcije Akademiji FK Sarajevo je urađeno u cilju smanjenja perioda adaptacije igrača. Dešavalo se ranije da djeca koja prelaze iz mlađih generacija u starije generacije (U-15 u U-17 ili U-17 u U-19), isto tako i iz ŠF u Akademiju, najčešće zbog razlike u godinama ne igraju dovoljno. Na ovaj način olakšava se prilagodba igrača, koji će samim tim imati bolje preduslove za svoj razvoj i afirmaciju”, istakao je Dževad Šarić, šef Omladinskog pogona FK Sarajevo.\nTreneri selekcija bit će Emir Karahmet i Memnun Suljagić, a treninzi će se i dalje obavljati na pomoćnim terenima stadiona Asim Ferhatović Hase.\n“Smatram da je priključenjem U-16 i U-18 selekcija Akademiji napravljen izuzetno dobar potez. To je jedno svojevrsno ujedinjene Akademije i Škole fudbala. Ove godine smo napravili dobar posao u rezultatskom smislu. Obje selekcije su u vrhu, jedna je prva, dok druga dijeli prvo mjesto, tako da smo izuzetno zadovoljni“, riječi su Agima Nikolića, koordinatora Škole fudbala Asim Ferhatović Hase.\nFK Sarajevo je prvi klub u BiH koji je oformio Akademiju za najtalentovanije dječake iz vlastitog pogona, ali i iz čitave Bosne i Hercegovine, a uslovi u kojima mladi fudbaleri treniraju prate standarde prvog tima.\nTrenažni proces unutar Akademije FK Sarajevo je razvojno-edukativnog karaktera, a fokus rada je stavljen na disciplinu, komunikaciju, edukaciju i razvoj motoričkih i fudbalskih sposobnosti. Cilj Akademije, osim fudbalskog razvoja, jeste motivacija i usmjeravanje djece ka njihovim talentima.\nPolaznici Akademije FK Sarajevo raspoređeni su po uzrastima, a osim domaćih, ekipe često učestvuju na kvalitetnim internacionalnim turnirima, gdje ostvaruju zapažene rezultate.\nPrethodni članakParovi koji žive odvojeno imaju više šanse za sretniju vezu\nSljedeći članakŠta sada slijedi u Skupštini Kantona Sarajevo? Nova većina ima samo jednog zastupnika više


Elon Musk tvituje preko Starlink satelita | PC Press\nElon Musk tvituje preko Starlink satelita\n23. oktobar 2019. 23. oktobar 2019. Milan Živanović\nIzvršni direktor kompanije Space X, Elon Musk, prvi put je iskoristio internet koji dolazi iz Starlink sistema, kako bi objavio tvit u kojem u jednoj rečenici pratioce informiše o tome da “internet sazvežđe” radi.\nSpace X planira da u narednih pet godina u Zemljinu orbitu lansira 12.000 satelita, takozvano „sazvežđe“ satelita koje će ponuditi do sada neviđene internet performanse. Kao najveći problem se ističe to što će kompanija svakog meseca u narednih pet godina morati da lansira veliki broj satelita, a kako bi dostigla obećani broj, te to što će se sateliti, kao i bilo koji drugi sistemi, suočavati sa kvarovima koje će kompanija morati da rešava u rekordnim rokovima. Neki eksperti ističu da će kompanija upasti u začarani krug, te objašnjavaju da će, čak i ako se zadrži na prvobitno najavljenih 4.425 satelita, SpaceX na svakih pet godina morati da lansira veliki broj satelitskih jedinica kako bi sistem funkcionisao.\nPrvih 60 satelita lansirano je 24. maja, a u kosmos ih je ponela raketa Falcon 9. Kompanija je u oktobru zatražila dozvolu za lansiranje dodatnih 30 hiljada satelita, a kao pojačanje za flotu od 12 hiljada satelita, te ostaje da se vidi hoće li projekat zaista napredovati, ili će kompanija upasti u začarani krug kako što su neki eksperti predvideli.\nPročitajte i: Elon Musk: Tesla Roadster kao leteće vozilo\nTagovi: Elon Musk, Falcon 9, space x, Starlink\n← Kosmička “krtica” i neobična površina Marsa\nLilium: Leteći taksi spreman za budućnost →\nOtvoren BIZIT Seminar posvećen malim i porodičnim kompanijama


RS obilježava 19. godišnjicu - Klix.ba\nBiH RS obilježava 19. godišnjicu\nRS obilježava 19. godišnjicu\n9.1.2011. u 09:59\nRepublika Srpska danas obilježava 19 godina postojanja - Dan Republike i krsnu slavu Svetog arhiđakona Stefana. Sveta arhijerejska liturgija predviđena je za 9 sati Sabornom hramu Hrista Spasitelja, nakon čega će u 13 sati u Kulturnom centru "Banski dvor" u Banjoj Luci biti održana svečana akademija.\nPrema protokolu, u 14.15 u Palati Republike bit će dodijeljena odlikovanja, a u 15 sati u zgradi Vlade Republike Srpske bit će održan svečani prijem koji organizuje predsjednik RS Milorad Dodik.\nObilježavanju 19-te godišnjice postojanja Republike Srpske, između ostalih, prisustvovat će predsjednik Vlade Srbije Mirko Cvetković.\nRepublika Srpska osnovana je 9. januara 1992. godine kada je Skupština srpskog naroda u BiH usvojila Deklaraciju o proglašenju Srpske Republike BiH. Prvi ustav RS dobila je 28. februara 1992, a ime u Republika Srpska zvanično je promijenjeno 12. avgusta 1992. godine.